open-index/open-wikipedia-markdown huggingface dataset:
富拿特

**富拿特**（）係伊朗阿華士嘅職業足球球會，依家踢緊伊朗職業足球聯賽。

## 榮譽
*伊朗職業足球聯賽冠軍：2005年、2014年
*哈斯菲盃冠軍：2021年
*伊朗超級盃冠軍：2021年

## 參考


## 連出去
*官方網站
巨塔之后

《**巨塔之后**》（）係時裝片電視劇，借醫療講權力鬥爭，醫療集團做題材。香港無綫電視同杭州優酷聯合製作。鍾澍佳做總監製，一拍廿五集，喺廣東佛山拍。主演有宣萱、陳展鵬、陳煒、劉佩玥、鍾鎮濤、湯鎮業、馬國明、蕭正楠、吳若希、張頴康、蔣家旻、陳楨怡、樂珈嘉。呢套劇原本由張可頤做第一女主角，不過開拍前突然辭演，由宣萱頂上。二〇二四年拍，二〇二五年播。

無綫電視翡翠台喺2025年9月29號到10月31號逢禮拜一到五20:30-21:30播。

## 概要
一九六三年，日本山崎豐子小說白色巨塔講醫療集團權力鬥爭，多年來改編過無數電影電視片集。白色巨塔代表醫院、醫學，亦代表醫學由死人搭成，冷酷暴力。巨塔之后亦繼承呢類題材。無綫許文軒介紹新戲巨塔之后，亦講錯做白色巨塔。片集又唔單單講醫療，有爭產戲，亦有感情戲。

呢齣主角醫療集團，叫明塱集團。而爭產目標係集團醫療城項目。明塱集團一家姓王所擁有。主席王進濤經已有仔女，同外科醫生董一妍結婚。佢哋婚姻並唔出於愛情，董一妍同王家又唔點合。點之王進濤同佢兩個加個孫，齊齊空難死咗。咁董一妍就要承擔呢個集團，同王家、同集團內外一番爭鬥，向住醫療城目標進發，成為巨塔之后。

## 演員表
### 主要角色
*宣萱 飾 董一妍
*陳展鵬 飾 戴德橋
*陳煒 飾 方欣
*劉佩玥 飾 文以珈
*吳若希 飾 陳麗雪
*張頴康 飾 彭建邦
*蔣家旻 飾 王啓澄
*陳楨怡 飾 王啓心
*樂珈嘉 飾 王海淳

### 其他角色
*陳鴻祺 飾 王海樂
*馮皓揚 飾 柯睿暉
*黃庭鋒 飾 張志明
*謝雪心 飾 萬秀琳
*吳岱融 飾 文金榮
*杜燕歌 飾 陳嘉棟
*康華 飾 呂杏芳
*林景程 飾 林英傑
*葉泓聲 飾 陳宇澤
*黎燕珊 飾 卞惠嫻
*潘志文 飾 魏孝棠
*李爾晨 飾 程亦謙

### 特別演出
*鍾鎮濤 飾 王進濤
*湯鎮業 飾 柯永成
*馬國明 飾 王啟智
*蕭正楠 飾 王啟聰

## 參考

## 出面網頁
*巨塔之后線上看｜劇透懶人包！全25集劇情（持續更新）宣萱/陳展鵬/陳煒/劉佩玥 醫療帝國惡鬥 | TVB 無綫電視
*巨塔之后 | TVB 無綫電視
*《巨塔之后》myTV SUPER線上看

## 前後節目
甘詠寧

**甘詠寧**（，），係香港社工、現役無綫電視嘅女藝員，同埋《2025年度香港小姐競選》嘅參選佳麗。

## 簡歷
甘詠寧喺香港出世，大學畢業後做過社工，2025年報名參加《2025年度香港小姐競選》，成為二號佳麗，選美後加入無綫電視做女藝員同《東張西望》。

## 演出
### 電視節目（[[無綫電視]]）
*2025年：《2025年度香港小姐競選》參選佳麗，2號
*2025年：《東張西望》外景主持

## 出面網頁
*
類:香港社會工作者
類:香港大學舊生
史東甫

****，香港親中派政治人兼化學學者，香港都會大學科技學院副教授/香港中文大學化學系兼任副教授。有時會就一啲食品安全等議題接受傳媒訪問。

佢支持並透過關愛推推廣北京未經諮詢或香港人同意，強行訂立嘅《港版國安法》。

## 學歷

* BSc (Hons) (Environmental Science, CUHK)
* MSc (Applied Toxicology, University of Surrey)
* PhD (Chemistry, CUHK)

## 部分公職

* 香港交通安全隊副總監(支援)
* 觀塘樂華南關愛隊副隊長

## 參考來源
張芯瑜

**張芯瑜**（）藝名小小瑜，係臺灣女藝人，國立台北商業大學畢業。

## 出面網頁
獨嘉瞓過界指南

《**獨嘉瞓過界指南**》（）係香港無綫電視製作嘅遊埠節目，《獨嘉登機指南》續作，一樣由謝茜嘉、馮皓揚同蔡景行主持，由2025年9月25號到10月31號逢禮拜四、五21:30-22:00喺TVB Plus播。節目會係越南、日本、中國內地發掘獨家宿一宵嘅移動交通工具。

## 每集一覽

## 節目調動
*2025年10月30號：由於直播《賽馬直擊》，而10月29號唔使直播《賽馬直擊》，所以改喺10月29號同一時段播。

## 註

## 出面網頁
*獨嘉瞓過界指南 | TVB 無綫電視
最佳拍檔 (搞清楚)

《**[[最佳拍檔]]**》通常指1982年嘅港產片，亦可以係：
*最佳拍檔系列，電影系列
*最佳拍檔 (電視節目)
*最佳拍檔有限公司
海笑

**海笑**（），係香港小說家，本名**彭志海**，並用本名做影視編劇。

佢憑《存酒人》攞到「天行小說賞」金獎，推出第一本個人小說，正式成為小說家。之後同香港01合作，推出網絡足球小說《我不是歸化兵》，冇耐就成為台灣鏡文學嘅簽約作家，四年內推出咗《下流人》、《失魂男女》、《我們搖滾》、《狗父子》、《編劇之死》同《FLIM LOVER》六本小說，而家已經完成合約。 

2024年，《存酒人》畀ViuTV改編成電視劇，並由作者親自擔任編審同編劇。 

## 作品
* 2017年－《存酒人》
* 2018年－《我不是歸化兵》
* 2019年－《下流人》
* 2020年－《失魂男女》
* 2021年－《我們搖滾》
* 2021年－《狗父子》
* 2022年－《編劇之死》
* 2023年－《Film Lover》

## 參考

## 出面網頁
* 

*
索柏阿漢

**索柏阿漢**（）係伊朗伊斯法罕嘅職業足球球會，依家踢緊伊朗職業足球聯賽。

## 榮譽
*哈斯菲盃冠軍：2003年、2009年、2015年、2016年
*伊朗超級盃冠軍：2016年

## 參考


## 連出去
*官方網站
無機酸

**無機酸**係指帶有酸性嘅無機化合物，而最常見嘅無機酸有好多，例如鹽酸（HCl）、硫酸（H2SO4）、硝酸（HNO3）、磷酸（H3PO4）、硼酸（B(OH)3）、氫氟酸（HF）同高氯酸（HClO4）等等。
有機酸

**有機酸**係指帶有酸性嘅有機化合物，最常見嘅都係屬於羧酸或者磺酸等官能基，等亦都其他官能基會被視為有機酸，例如醇。最常見嘅有機酸有乳酸、醋酸（乙酸）、蟻酸（甲酸）、檸檬酸、草酸（乙二酸）、尿酸、同埋葉酸（維他命B9）。
異常值

**異常值**（ ），又叫**離群值**，係統計學上嘅概念，指某個數據點同第啲數據比起嚟唔尋常，通常係講緊佢嘅數值距離平均水平或者常見分佈好遠。異常值出現嘅成因有好多，可能源自量度錯誤、入數據嗰陣入錯、樣本特性，亦有可能代表真實但稀有嘅現象。

## 基本概論

異常值嘅幾個例子：
*想像而家測量成年人身高，大部分數據集中喺 160 至 190 厘米之間，但搵到有個數值係 250 厘米。
*某城市嘅氣溫通常介乎喺攝氏 10 至 35 度之間，但某日紀錄到攝氏零下 15 度嘅氣溫。
*某次考試，啲學生嘅成績分佈大多喺 50 - 70 分之間，但有個學生考到 100 分。
喺統計工作上，某啲情況下可能需要對異常值做特別處理。

## 應對方法

統計學中有幾種方法嚟識別異常值。統計師齋靠留意敘述統計指標，已經可以留意到異常值嘅存在。最簡單嘅可以係留意吓數據數值嘅全距同埋四分位距，睇吓呢啲值會唔會離咗群。而且離群值亦往往會令到標準差數值異常咁大；離群值仲會令到平均值扭曲，假如研究者憑經驗知道該變數嘅平均值合理水平喺邊，亦有可能透過平均值嚟判斷係咪有離群值。

喺實際應用上，研究者好多時都想排除異常值先至做分析。噉係因為諸如結構方程模型同聚類分析等嘅統計分析方法，都容易受到異常值影響而結果出現扭曲。假如研究緊嗰個變數呈常態分佈，研究者可以用所謂嘅**三 σ 法則**，意思即係話數值同平均值相差超過三個標準差嘅，就一律當係異常值，研究者會將佢哋排除，或者做數值轉換將佢哋變做等同離平均三個標準差咁遠嘅值，排除或轉換過後先郁手做分析。

不過，排除異常值嘅做法都有一定爭議性，例如喺某啲情況下異常值可能反映緊真實但少有嘅現象，攞走呢啲數值會對分析結果嘅有效度造成負面影響。因此，假若某個數值唔係明顯填錯或者入錯數，研究者都有誘因  住。明顯填錯嘅例子：問卷調查問受訪者嘅年齡，大部份答 20 至 70 歲之間，但有一份紀錄係 **250 歲**，呢個好大機會係入錯或填錯。可能係極端但真實嘅例子：假想長跑比賽嘅完賽時間，大部分參加者用咗 3 至 6 個鐘跑完，但有某位運動員只需要 2 小時 10 分，呢個數值係極端，但有可能係真實值，未必可以隨便刪除。

## 參見
*偏度
*常態分佈
*異常檢測

## 引咗

## 註釋

## 外拎
嚴瀚褀

**嚴瀚褀**（，，綽號為**嚴祺**），係香港男藝人同歌手，《》，贏到季軍，同埋《Good Night Show 全民造星》嘅參賽者，其後並未留在娛樂圈，轉職理財顧問。

## 簡歷
嚴瀚褀喺香港出世同成長。2014年開始報名參加《》，最終攞得季軍同全民最愛巨聲大獎。2018年參加ViuTV節目《Good Night Show 全民造星》，成為27號參賽者，比賽時唱**森林，燕尾蝶**。

## 演出
### 電視節目（[[無線電視]]）
*2014年：《》季軍、全民最愛巨聲大獎

### 電視節目（[[ViuTV]]）
*2018年：《Good Night Show 全民造星》參賽者，編號27
*2019年：《女學生·吹水班》主持
*2021年：《囝囝女女730》第120至124集嘉賓

## 音樂作品
*2019年：《靈‧喚》（TRI名義，與羅啟聰、應智越合唱）

## 音樂會
*2019年7月19日：TRI-A-GAIN LIVE 2019（Music Zone Emax）

## 出面網頁
*
*
統計師

**統計師**（）係一種專業人士，專門從事統計數據嘅收集、分析、解釋同展示。佢哋會用數學同統計方法，幫助各種領域去理解數據同埋做決策。諸如醫療、商業、社會科學、工程等都有機會請統計師做嘢。

做到好 top 嗰啲統計師，就有機會被稱為**統計家**或者**統計學家**。

## 工作內容
統計師要負責：
*設計問卷、研究計劃、撰寫研究計劃書、收集數據；
*用統計模型分析數據，例如迴歸分析、多層模型、時間序列分析呀噉；
*評估數據係咪可靠同準確；
*將分析結果整理成報告，俾決策者或者公眾理解；
*同跨領域團隊合作，例如醫學研究人員、經濟師、工程師等等。

## 專業知識
要成為統計師，通常需要以下呢啲專業訓練：
*接受正規大學訓練，修讀統計學、數學、電腦科學或者數據科學等嘅學科；
*熟習各種統計用嘅軟件，例如 R、Python、SPSS 等；
*喺大學外累積實際經驗，處理同分析唔同領域嘅數據；
*某啲國家或地區有專業資格制度，要求考核或者認證，先可以註冊做統計師。

## 參見
*統計學
*數據科學
*數學家

## 引述
私影

**私影**（**私人攝影活動**嘅簡稱），又叫**私拍**（**私人拍攝活動**嘅簡稱），係個人或組織自發性舉辦嘅攝影活動。

由攝影師可以同熟悉嘅模特兒、角色扮演者（ Cosplayer ）自行約定地點時間舉行。由於活動無涉及「公司法人」，多數透過社交網站、電郵、即時通訊或論壇等網絡社群進行，所以有較高嘅隱密性和自定義環節。

佢嘅好處係避免偷拍，模特兒可以繞過經理人公司嘅控制，氣氛較融洽；壞處係小圈子，遇住攝影師等有人另有企圖，亦難即時求助。因此「私影」已經成為香港當今流行嘅社會問題之一。

## 特點
私人約定：同喺公開場合（如攝影展、漫展）唔同，私影係攝影師同模特兒雙方私下聯絡並約定拍攝細節。

個人留存：拍攝嘅影像主要用於個人留念、收藏或者喺社群媒體上分享。

題材廣泛：可涵蓋生活紀錄、個人寫真、 cosplay 等，唔同於商業攝影，更強調個人化表達同自我紀錄。

參與者：常有攝影愛好者（龍友）同模特兒或角色扮演者（ coser ）參與。

技術門檻降低：隨住新媒體平台嘅興起同攝影設備嘅普及，更多個人或小團隊能夠獨立完成攝影同後期嘅流程。

## 術語
龍友：：指沙龍攝影愛好者，常指進行私人攝影活動嘅攝影師。

互惠外拍：：一種常見於攝影圈嘅合作模式，雙方可能分攤費用或分擔拍攝相關嘅成本，以累積作品集或經驗。

## 風險
正因為雙方從陌生關係開始私人約會，有案情指除咗拍攝之外或者二人涉及性關係，可能仲涉及一啲不法活動同人身安全問題。

## 參考
碩·加利費維基斯

**碩·加利費維基斯**（**Zach Galifianakis**，出生名**Zachary Knight Galifianakis**，）係美國一位演員、編劇同諧星。

## 拍過嘅戲

* 《千你奇緣》（2001，Heartbreakers）
* 《戇警新人類》（2002，Corky Romano）
* 《鬼潛艇》（2002，Below）
* 《浪蕩天涯》（2007，Into the Wild）
* 《一夜賭城戀大咗》（2008，̇What Happens in Vegas）
* 《失戀精華遊》（2008，Forgetting Sarah Marshall）
* 《醉爆伴郎團》（2009，The Hangover）
* 《超鼠特攻》（2009，G-Force）
* 《寡佬飛行日記》（2009，Up in the Air）
* 《臨盆急先瘋》（2010，Due Date）
* 《醉爆伴郎團2》（2011，The Hangover, Part II）
* 《慈善星輝布公仔》（2011，The Muppets）
* 《選賤瘋雲》（2012，The Campaign）
* 《醉爆伴郎團3》（2013，This Hangover, Part III）
* 《騎呢兄弟幫》（2013，Are You Here）
* 《飛鳥俠》（2015，Birdman）
* 《兩公婆決戰特務王》（2016，Keeping up with the Joneses）
* 《最爆盜賊團》（2016，Masterminds）
* 《慾望鬱金香》（2017，Tulip Fever）
* 《第五次元》（2018，A Wrinkle in Time）
* 《兩棵樹 兩把口》（2019，Between Two Ferns: The Movie）
* 《公仔鍊金術》（2023，The Beanie Bubble）
* 《史迪仔》（2025，Lilo & Stitch）

## 出面網頁

* 
* 

類:美國男演員
類:美國編劇
周易參同契

《**周易參同契**》又名《**參同契**》，係一本講述金丹大道嘅著作，被稱為「萬古丹經王」。作者係東漢嘅魏伯陽。
新豐掩埋場

**新豐掩埋場係**一個位於新竹縣新豐鄉嘅一個垃圾場，亦係全台灣最大嘅垃圾山。

不過，垃圾場嘅負荷已經飽和，已經引起台灣廣泛關注。 喺2020－2025年，新豐掩埋場累計火警次數超過80次，對附近居民造成困擾，新竹縣政府做法亦引起一啲批評。

## 各界反應

* 時代力量黨主席王婉諭批評，問題其實在於新竹縣政府唔肯處理問題，結果搞到不停「自燃」，周遭居民只能不斷忍受廢氣、污染嘅無限循環。王婉諭又話，如果政府唔重視呢個問題，只會令事情不停重演。
* 竹北市大義里長曾台安喺2025年9月一次自燃事件嘅時候，批評掩埋場惡臭濃煙四起，令掩埋場附近嘅幾個村里，人人隨身自備口罩，非常無奈。
* 竹北市尚義里里長曾福指，垃圾問題同埋大火造成嘅惡臭，困擾居民，蚊蟲孳生。

## 睇埋

* 竹東掩埋場 - 位於台灣新竹縣竹東鎮。

## 參考來源
田品翔

**田品翔**，台灣台東人，曾經以「**田宥翔**」藝名活動。曾經喺16歲嘅時候因為參加《超級星光大道》得到媒體一啲關注，之後亦有喺中國發展，但喺2025年，佢被揭發假賣張學友演唱會門票涉嫌詐欺罪。

## 參考來源
石排灣線

**石排灣線**（；）係澳門輕軌一條營運緊嘅鐵路線，2024年11月1號通車，一共有兩個站，分別係協和醫院站同石排灣站。
石排灣站

**石排灣站**（，）係澳門輕軌石排灣線嘅一個車站，亦係呢條線嘅終點站，喺路環石排灣馬路，2024年11月1號啟用。
橫琴站

**橫琴站**（，）係澳門輕軌橫琴線嘅一個車站，亦係呢條線嘅終點站，喺橫琴口岸澳門口岸區，2024年12月2號啟用。
底拿

**底拿**（）係希伯來聖經《創世記》入便嘅一個人物，係雅各同利亞嘅女。亦即係雅各十二個仔嘅妹妹。  

## 故事
《創世記》34 章記載，底拿出外探望當地嘅婦女嗰陣，俾示劍城嘅城主個仔污辱。城主之子事後表示真心鍾意底拿，仲想娶底拿為妻，送埋厚重嘅聘禮。  

不過，雅各嘅仔（底拿嘅一眾兄長）認為爾件事係對佢哋個妹嘅嚴重羞辱，於是就設計報復：佢哋假扮答應婚事，條件係示劍城嘅男子冚唪唥都要受割禮。等到示劍人受完割禮、傷口仲未好返嗰陣，一眾兄弟就入城殺晒全城嘅男子，仲將財物同婦孺虜走。爾件事令雅各非常擔憂，覺得家族會因此樹敵。

## 睇埋
*雅各與以掃

## 引述
馬拉雲

**馬拉雲**（）係伊朗安扎利港嘅職業足球球會，依家踢緊伊朗職業足球聯賽。

## 榮譽
*伊朗足球甲級聯賽冠軍：2022年
*哈斯菲盃冠軍：1976年、1987年、1991年

## 參考


## 連出去
*官方網站
雅各與以掃

**雅各與以掃**（）係希伯來聖經《創世記》入便嘅故事。雅各同以掃係一對孖生兄弟，以撒為父，利百加為母，亦即係話佢哋係亞伯拉罕同撒拉嘅孫。大仔以掃身形魁梧，係個獵人，細仔雅各就性格內斂，溫文有禮。爾個故事講到以掃因為肚餓，為咗一碗湯就將長子名份賣俾雅各，及後雅各喺母親利百加嘅幫助下，假扮成以掃得到父親嘅祝福。以掃一度怨恨雅各，但最終兄弟重修舊好。喺猶太教傳統之中，爾個故事係上帝應許嘅一部份，亦反映古時猶太人對其民族起源嘅理解。

## 背景

以掃同雅各係希伯來聖經《創世記》一書提到嘅孖生兄弟，佢哋阿爸係以撒，阿媽係利百加，亦即係話佢哋係亞伯拉罕同撒拉嘅孫。

根據聖經記載，利百加一開始懷胎嗰陣，就覺得肚入面嘅兩個仔好似喺度互相搏鬥噉，而上帝喺異象中同利百加講，話爾兩兄弟第時會各產生一個民族，而且阿哥要服事弟弟。等到生產嘅時候，以掃率先出世，而弟弟出世嗰陣手仲捉住哥哥嘅腳踭，因而得名**雅各**，呢個名原意據講係**腳踭**噉解。

聖經講到，兩兄弟無論外形定係性格都有明顯差異：以掃渾身多毛，皮膚發紅，外貌粗獷，大個咗就成為勇猛嘅獵人。相比之下，雅各身體冇乜毛，份人比較文靜內斂，鍾意留喺帳棚入面。猶太傳統一般認為，以撒比較鍾意以掃，而利百加就比較鍾意雅各。

## 長子名份
兄弟衝突，始於創世記第 25 章。話說有一次以掃打完獵返到屋企，覺得非常肚餓，咁啱雅各喺度煲緊湯，以掃就開口話想食嘢。雅各乘機提出，如果以掃願意將**長子名份**賣出，就俾碗湯佢飲。以掃當時太肚餓，就一口答應，仲話：
:「我都餓到就嚟死，長子名份有咩用？」
就係噉，以掃為咗一碗湯，將本應屬於長子嘅權利讓俾細佬。根據聖經記載，及後以掃做咗更多令上帝不悅嘅事，包括係唔理上帝旨意，娶咗兩個在地嘅女子為妻，而呢兩個女子同老爺奶奶不和。





除咗唔重視長子名份，某啲猶太傳統故事仲有講到以掃嘅種種不是：根據傳統，雅各當時煲湯係為咗悼念當日過身嘅祖父亞伯拉罕；而當日以掃賣名份之餘仲犯咗罪，包括係污辱當地一名婦女，對祖父非常不敬。

## 祝福之爭

創世記第 27 章講，以撒年紀日趨老邁，雙眼唔係好睇到嘢，諗住將其臨終祝福賜俾長子以掃。然後，以掃聽父親嘅說話出去打獵，用打獵得到嘅肉做禮物俾父親。同時以撒嘅老婆（以掃同雅各之母）利百加暗中聽到。利伯加醒起上帝嘅旨意係想雅各做族長，就叫雅各假扮成哥哥，去攞父親嘅祝福。雅各起初有啲猶豫，但最後聽母親吩咐，假扮成以掃去見父親。

以撒雖然覺得有啲懷疑，但最終仍然將祝福賜俾雅各。以掃返嚟得知發生咗乜嘢事，就非常震怒，仲大聲痛哭，向父親要求祝福。但以撒已經將主嘅祝福交咗俾雅各，只能賜以掃一份次要嘅祝福。自此之後，以掃心生怨恨，發誓要殺死雅各，利百加於是就安排雅各離家，到利百加嘅阿哥（兩兄弟嘅舅父）拉班嗰度暫避。

## 兄弟和好

雅各離鄉後，服侍舅父拉班成二十幾年咁耐，期間娶咗舅父嘅兩個女做妻室，同兩位老婆育有多個仔女。而且雅各因為勤勞而事業有成，最後變得仲有錢過舅父。多年後，佢喺上帝嘅指引下帶住妻兒同僕人返家鄉，心入面非常驚惶，驚以掃會記恨報復。

雅各去見以掃嘅途中仲發生咗一段小節，講到雅各同上帝嘅使者摔角。雅各撞到髖骨骹都甩埋，但佢仍然堅持繼續打，最後獲上帝賜名叫**以色列**－呢個名意思大致係**同上帝搏鬥嘅人**噉解。

創世記第 33 章記載，雅各分開妻兒僕婢，另一方面自己先行一步去見以掃，同時派人表示謙卑同贈以厚禮。及後，以掃帶住四百人前嚟，佢見到多年冇見嘅細佬，又見到細佬送嘅厚禮，最後佢並冇動武，反而係上前去擁抱雅各，兩兄弟抱頭痛哭。最後，以掃卒之原諒雅各，兩兄弟和好返。

其後，雅各帶住家眷搬咗去示劍城住，詳情可以睇睇佢個女底拿相關嘅故事，亦可以睇埋再後期啲，若瑟相關嘅故事。

此後，兩兄弟仲有接觸。例如創世記第 35 章有記載，兩人喺父親過身嗰時有再見面，仲一齊安排埋父親嘅喪事。

## 宗教評論
有二十世紀初嘅天主教神學家噉樣評論兩兄弟嘅故事：

傳統上喺拉比嘅教導中，上帝揀選雅各想雅各擔任族長，係有理由嘅：以掃為咗一碗湯就放棄名份，反映佢為人輕率衝動，而且唔重視神賜嘅長子地位，事實係創世紀第 25 章第 34 節嗰度提到話以掃唔珍惜佢嘅長子長子名份；同時雅各縱使係有少少狡詐，但係佢嘅舉動唔違法，而且反映佢識睇大局同埋有遠見過佢阿哥，更適合賦予長子之名，俾佢將來做一族之長。亦有種睇法話，上帝係教導人選擇領袖嗰陣，寧可揀有些微狡詐但有遠見嘅人，都唔好揀草率短視嘅人。

利百加同雅各欺騙以撒，亦引起討論：就噉睇，兩母子嘅行為係喺度呃緊屋企人，但猶太教同基督教都有傳統指出，件事唔可以單純視為惡行；由於上帝早喺雅各出世前就啟示咗利百加，話身為次子嘅雅各要做承繼人，所以利百加嘅行為可以理解為係喺度確保上帝嘅應許實現；而依個諗法，亦被指係帶出一點－為咗顧全大局，人有陣時需要做出一啲「惡行」，縱使呢啲行為喺正常情況下會屬於中至輕度嘅惡行。

## 睇睇
*該隱與亞伯：都係創世紀講到嘅兄弟衝突。

## 註釋

## 引述


參考文獻：
*


## 拎

*聖經中嘅雅各同以掃，留意唔少猶太傳統都好似爾篇文噉，將以掃描寫成負面嘅形象。
克里文

**克里文**係阿爾吉克語系嘅一種語言，主要喺加拿大嘅西北地區、亞伯達同埋拉布拉多一啲地方用。
唔傷害

**唔傷害**（**ahiṃsā**），又譯**不害**，係源自古印度嘅原則，要求尊重同唔好傷害所有生命。喺耆那教、佛教同印度教呢啲印度宗教入面，唔傷害係一個非常重要嘅美德。
## 睇埋
*非暴力
*唔殺戮
唔殺戮

**唔殺戮**（**Nonkilling**）係和平主義嘅一種理念，指指喺人類社會當中，完全冇殺戮、冇殺戮威脅，亦都冇任何會助長殺戮嘅條件。

## 睇埋
*唔傷害
*非暴力
非暴力

**非暴力**（**Nonviolence**）係指喺任何情況下，都唔傷害他人嘅前提下去爭取社會變革嘅一種實踐方式。呢種做法可能源於一種信念，就係認為要達到目的，並唔需要傷害人、動物或者環境；亦都可以指一種戒絕使用暴力嘅普遍哲學。佢可以係建基於道德、宗教或靈性上嘅原則，亦都可能係出於策略上或者實用主義上嘅考量。
## 睇埋
*唔傷害
*唔殺戮
大阿克拉大區

**大阿克拉大區**（**Greater Accra Region**）係加納16個大區最細嗰個，3,245平方公里大，喺國土南部，住550萬人，首府由國都阿克拉兼任。
于朦朧

**于朦朧**（；；；）係中國大陸嘅男演員同歌手，新疆人。曾經拍過《三生三世十里桃花》。

2025年9月11日，被人發現跳樓死左，終年37歲，受到廣泛質疑佢死因唔正常。

## 參考
* 

類:新疆人
類:中國男歌手
類:中國男演員
類:自殺藝人
瑪麗亞卡拉絲

**瑪麗亞卡拉絲**（，）係喺美國出世嘅希臘女高音歌手，亦都係20世紀其中一位享負盛名同具影響力嘅歌劇歌手。
伊夫唐吉

**伊夫唐吉**（，）係法國超現實主義畫家，畫作有一種獨特、一睇就認得出嘅非具象超現實主義風格。
費德歷道格拉斯

**費德歷道格拉斯**（，）係19世紀美國社會改革家、廢奴主義者、演說家、作家同政治人。佢係19世紀非裔美國人民權運動最重要嘅領袖。
## 出面網頁
香港議會 (搞清楚)

**香港議會**可以解呢啲：
*香港議會 (流亡)——冇實權；2025年—
*香港立法局——有實權；1843年—1997年
*香港立法會——有實權；1998年—
*香港區議會——有實權；1982年—
唐松曦

**唐松曦**（，，綽號**阿Za**），係香港男藝人，歌手，節目主持，演員，模特兒，同埋《Good Night Show 全民造星》嘅參賽者。

## 簡歷
唐松曦喺香港土生土長，識精通中文，英文，普通話同西班牙文。2018年有參加ViuTV節目《Good Night Show 全民造星》，成為30號參賽者，比賽時唱**好想要**。

## 演出
### 電視節目（[[ViuTV]]）
*2018年：《Good Night Show 全民造星》參賽者，編號30

## 出面網頁
*
陳章棨

**陳章棨**（，），係香港男藝人、歌手同吉他手，同埋《全民造星II》嘅參賽者。

## 簡歷
陳章棨喺香港出世同成長。2019年透過ViuTV節目《全民造星II》，成為55號參賽者。

## 演出
### 電視節目（[[ViuTV]]）
*2019年：《全民造星II》參賽者，編號55

## 音樂作品
*2024年：《覓》（電影《我談的那場戀愛》插曲）
## 出面網頁
*
大日本帝國海軍軍銜制度

**大日本帝國海軍軍銜制度**，指嘅係大日本帝國海軍一系列嘅軍銜頒發體系。

## 概要
古澤斯旦艾斯迪格拿足球會

**古澤斯旦艾斯迪格拿足球會**（）係伊朗阿華士嘅職業足球球會，依家踢緊伊朗職業足球聯賽。

## 榮譽
*伊朗職業足球聯賽冠軍：2016年

## 參考


## 連出去
*官方網站
課程輔助活動

**課程輔助活動**（）係指學生喺課堂時間內參與，並且同課程內容直接相關嘅活動。呢類活動通常由學校設計安排，目標係加強課堂知識嘅應用同實踐，幫助學生更全面掌握課程內容。由於課程輔助活動屬於課堂嘅一部分，因此基本上所有學生都需要參加，並計算喺正常上課出席率。

## 特徵
課程輔助活動有以下主要特徵：
*必須參與：通常係強制性，活動性質屬於課程一部分，所有學生都需要參與。
*課堂時間內進行：活動安排喺平日上課時間內，唔會影響學生嘅課外時間。
*課程相關性：活動同學科內容緊密結合，例如實地考察、參觀博物館或者實驗室。
*教育目標明確：活動旨在幫助學生鞏固課堂知識，提升實踐能力。
*教師帶領：由相關科目教師或者專業導師指導進行，確保學習效果。

## 同課外活動嘅分別

## 活動種類
### 實地考察
;地理與環境考察
*參觀自然保護區、地質公園、河流或者城市規劃區。
*學習地貌特徵、環境問題同生態系統。
;歷史與文化考察
*參觀博物館、古蹟、文化村。
*加深學生對歷史事件同文化遺產嘅理解。

### 學術參觀
;科學技術嘅實地學習
*參觀科學館、太空館、實驗室或者科技公司。
*學習尖端技術、實驗操作同實際應用。
;職業探索
*到訪企業、工廠或者職業訓練學院。
*了解職業世界運作方式，為未來職業規劃作準備。

### 校內活動
;專題講座
*邀請專家學者分享相關學術知識，例如科學、社會、藝術等範疇。
;實驗與工作坊
*例如化學課進行實驗，物理課測試能量轉換，或者生物課觀察微生物。
*實踐提升學生對理論知識嘅理解。

### 旅行活動
;秋季大旅行
*學校安排嘅全校性戶外活動，通常喺秋天進行，地點可以包括郊野公園、有機農莊、度假村或者其他戶外景點。
;戶外學習
*配合學科內容安排嘅戶外學習，例如地理課去郊遊觀察生態，視藝課進行戶外寫生。
;跨境或者國際學習團
*例如外國嘅文化交流團，或者參觀國際博覽會。
*幫助學生擴闊視野，了解全球化議題。

### 體育相關活動
;陸運會
*學校每年舉辦嘅田徑運動會，學生參加唔同項目，例如跑步、跳高、跳遠、鉛球等。
*幫助學生提升體能，培養比賽精神同班級歸屬感。
;水運會
*學校泳池或者公共泳池舉行嘅游泳比賽，包括自由泳、蛙泳、接力等項目。
*鼓勵學生學習游泳技能，提升耐力同安全意識。

## 優點
課程輔助活動為學生帶嚟以下好處：
*鞏固知識：將課堂內容同真實世界結合，提升學生理解同應用能力。
*學習興趣：增加互動同實踐環節，令學習過程更加有趣。
*全人發展：活動可以培養批判思考、問題解決同團隊合作等能力。
*擴闊視野：接觸課堂以外嘅學習場景，增加學生對現實世界嘅了解。

## 挑戰
儘管課程輔助活動成效顯著，但仍然面對以下挑戰：
*資源需求：活動需要安排交通、場地同人力資源，可能增加學校嘅負擔。
*安全問題：特別係戶外活動，需做好風險評估同安全管理。
*時間限制：活動可能壓縮課堂教學時間，影響課程進度。

## 睇埋
*課外活動

## 出面網頁
*學校課程持續更新 - 教育局
葛令卡

**葛令卡**（，羅馬化：**Mikhail Ivanovich Glinka**；）係第一位喺自己國家獲得廣泛認可嘅俄羅斯作曲家，佢經常被視為俄羅斯古典音樂嘅源頭。佢嘅作品對其他俄羅斯作曲家有重要影響，特別係「五人團」成員，佢哋創作出一種獨特嘅俄羅斯音樂風格。
赫曼閔可夫斯基

**赫曼閔可夫斯基**（；）係德國數學家，亦曾經喺柯尼斯堡大學、蘇黎世大學同哥廷根大學。佢創立並發展咗數論幾何同凸幾何嘅元素，並且用幾何方法去解決數論、數理物理同相對論入面嘅問題。閔可夫斯基最出名嘅，可能就係佢嘅基礎性研究——將空間同時間描述為一個四維空間，而家被稱為「閔可夫斯基時空」，呢個概念促進咗對歐拔·愛因斯坦狹義相對論嘅幾何詮釋。
## 出面網頁
烏加里特

**烏加里特**（**Corbel**）係一座古代黎凡特嘅沿海城市，位置喺今日嘅敘利亞北部。呢個遺址同佢嘅一批古代楔形文字文獻喺1928年被發現。呢啲文獻係用一種之前未知嘅西北閃米特語——烏加里特語——寫成。對烏加里特嘅考古發掘顯示，呢度自公元前第八千年開始就有人居住。研究主要集中喺晚期青銅時代嘅層位；對更早期嘅居住情況所知相對較少。對烏加里特持續進行嘅考古研究，已經被證明對研究東地中海嘅青銅時代極其寶貴。
俄里翁

**俄里翁**（**Orion**）喺希臘神話入面係一個巨人獵人，宙斯（或者可能係阿提蜜絲）將佢放咗上天空，成為獵戶座星座。
遙遠控制

**遙遠控制**（），簡稱**遙控**，係一種通過無線電子裝置用嚟喺遠距離操作另一個裝置嘅技術，嗰樣無線電子裝置通稱**遙控器**。喺消費電子產品入面，遙控器可以用嚟操作好似電視機、DVD機或者其他數碼家用媒體設備。遙控器可以令用戶操作啲唔方便直接觸及控制掣嘅裝置。佢哋最有效嘅使用情況係短距離操作。呢個主要係為咗方便用戶。有時候遙控器仲可以令一個人操作本身根本接觸唔到嘅裝置，好似喺屋外觸發車房門開關咁。
東方哲學

**東方哲學**（ 或 ），有時亦叫**亞洲哲學**（），係包括咗源自東亞同南亞嘅各種哲學，其中包括中國哲學、日本哲學、韓國哲學同越南哲學，呢啲喺東亞地區係主導地位；仲有印度哲學（包括印度教哲學、耆那教哲學、佛教哲學），呢啲喺南亞、東南亞、西藏、日本同蒙古地區係主導地位。
遙遠感應

**遙遠感應**（），簡稱**遙感**，係指喺冇同物件有實際接觸嘅情況下，獲取關於某個物件或者現象嘅資訊，呢個同實地觀測或者現場觀測係相對嘅。呢個術語特別用嚟指獲取關於地球同其他行星嘅資訊。遙遠感應應用喺好多領域，包括地球物理學、地理學、土地測量同大部分地球科學學科（例如水文學、生態學、氣象學、海洋學、冰川學、地質學、勘探地球物理學）。佢仲有軍事、情報、商業、經濟、規劃同人道主義等方面嘅應用。
共主邦聯

**共主邦聯**（）係指兩個或者以上嘅君主制國，由同一個君主統治，但佢哋嘅疆界、法律同利益仍然各自獨立。相反，實聯邦就涉及成員國之間喺某程度上互相關聯，例如共享某啲有限嘅政府機構。唔同於共主邦聯，聯邦或者單一制國家係有一個中央（聯邦）政府，跨越所有成員國，而自治程度就係區分兩者嘅關鍵。喺共主邦聯入面，統治者唔一定要係世襲君主。
雷諾數

**雷諾數**（，****）喺流體力學入面係一個無量綱嘅數值，用嚟透過測量慣性力同黏性力之間嘅比率，去幫助預測唔同情況下嘅流體流動模式。喺低雷諾數嘅情況下，流動往往由層流（好似片狀咁）主導；而喺高雷諾數嘅情況下，流動就傾向變成湍流。湍流係由於流體速度同方向嘅差異造成，有時甚至會交錯，或者同整體流動方向相反（即係渦流）。呢啲渦流開始攪動流體，過程中消耗能量，而對液體嚟講，呢個會增加氣蝕發生嘅機會。
托爾德西里亞斯條約

《**托爾德西里亞斯條約**》（，）係葡萄牙王國同卡斯提亞聯合王國之間嘅條約，喺1494年6月7號喺西班牙托爾德西里亞斯簽訂，並喺葡萄牙塞圖巴爾攞到批准。呢份條約將歐洲以外新發現嘅土地，沿住一條經線分割畀葡萄牙同卡卡斯提亞。呢條經線喺維德角群島以西370海里，約2,100公里，喺非洲西岸外海。呢條分界線大概喺維德角（已經屬於葡萄牙）同哥倫布第一次航行時到訪嘅島嶼之間嘅中間位置。嗰啲島嶼喺條約入面被稱為「Cipangu」同「Antillia」（即係古巴同伊斯帕尼奧拉島），並被卡斯提亞聲稱擁有。
醬 (稱呼)

**醬**（）係日文入面帶有可愛親暱感嘅稱呼後綴，多數用嚟稱呼細路同後生女。喺偶像文化入面，一啲女性偶像亦會被稱呼做「醬」。
## 睇埋
*BB (稱呼)
波隆那肉醬

**波隆那肉醬**（）係起源自意大利波隆那嘅醬汁，亦係意大利菜入面最主要嘅肉醬。佢係一種慢煮嘅醬汁，材料包括牛肉碎、少少肥豬肉、洋蔥、西芹、紅蘿蔔、番茄膏同白葡萄酒，慢慢細火燉煮成濃稠嘅醬汁。佢通常配搭意式麪一齊食，譬如細闊麪同千層麪。而美國就流行配意粉，整成肉醬意粉。
## 睇埋
*拿坡里肉醬
拿坡里肉醬

**拿坡里肉醬**（）係起源自意大利拿坡里嘅醬汁，亦係意大利菜入面其中一種肉醬。佢係一種慢煮嘅醬汁，材料包括牛肉碎同用番茄做基礎嘅拿坡里汁，慢慢細火燉煮成濃稠嘅醬汁。佢通常配搭意式麪一齊食。
## 睇埋
*波隆那肉醬
畢爾包青訓學院

**畢爾包青訓學院**（），係西班牙畢爾包嘅一間職業足球球會，依家踢緊西班牙足球青年榮譽聯賽。

## 榮譽
*西班牙青年國王盃冠軍：1963年、1964年、1965年、1966年、1967年、1970年、1984年、1992年、2010年

## 參考


## 睇埋
*畢爾包體育會

## 連出去
*官方網站
季語

**季語**（）係俳句入便嘅一個重要元素，意思係指一啲特定用詞，可以代表一年四季之中嘅某個時節。季語唔單止有助表達季節感，仲可以喺好短嘅句子入面增加文化意象。

## 概論
每首俳句入便都實要有返個季語（）。所謂季語，就係指用嚟表示春、夏、秋、冬同新年等季節嘅用語。常見嘅可以係**夏季嘅驟雨**或者雪呢啲講天氣嘅用語；亦可以係提到櫻花（代表春天）、蟬（代表夏天）同埋紅葉（代表秋天）等嘅動植物現象；此外，諸如利是（代表新年）等嘅風俗習慣，亦可以攞嚟做季語。

如果某一首俳句冇季語，就叫做**無季**，有多個季語嘅就叫**重季**。

## 例子
一般嚟講，日文俳句會用到以下唔同季節嘅季語：
* **春**：櫻花
* **夏**：螢火蟲、梅雨
* **秋**：月、紅葉
* **冬**：雪、火爐、寒鴉

## 睇埋
*俳句

## 引述
剪裁魔法師2

《**剪裁魔法師2**》（）係香港無綫電視製作嘅時裝設計比賽真人騷節目，《剪裁魔法師》第二輯，由森美、馮盈盈主持，由2025年9月27號到10月25號逢禮拜六20:00到20:30喺翡翠台播出。

## 每集一覽

## 出面網頁
*剪裁魔法師2 | TVB 無綫電視
*《剪裁魔法師2》myTV SUPER線上看

__FORCETOC__
漢俳

**漢俳**（）係一種以日本俳句為藍本而發展出嚟嘅現代漢語詩體。漢俳通常保持俳句嘅三行結構，但喺音節同字數安排方面，會因應漢語自身語音同文學傳統而有所調整。

## 概論

## 粵俳

粵港地區喺廿世紀嗰陣已經有人試過寫**粵俳**，即係用咗粵語嘅俳句。

## 引述
超強颱風樺加沙

**超強颱風樺加沙**（，國際編號：**2518**，聯合颱風警報中心：**WP242025**）係個熱帶氣旋，發生喺2025年太平洋颱風季，亦係呢季第十八個得名。樺加沙個名，來自菲律賓，快速、移動噉解。個名取代咗因喺2019年嚴重破壞日本關東而被除名嘅海貝思。

樺加沙喺2025年9月23-24號掠過香港澳門一帶，令兩地都繼先前颱風韋帕，同年再次打颶風信號最勁級別嘅十號風球。而香港就相隔61年，再次同一年掛兩次十號波。

## 參考
高爾高赫

**高爾高赫**（）係伊朗錫爾詹嘅職業足球球會，依家踢緊伊朗職業足球聯賽。

## 榮譽
*伊朗足球甲級聯賽冠軍：2019年

## 參考


## 連出去
*官方網站
力臻 (歌手)

**力臻**（，），本名**黃力臻**（），係香港唱作男歌手，2021年出道。佢曾經做過香港中學數學科教師，之後轉職補習社做補習導師。

2025年，力臻參加ViuTV音樂節目《Chill Club》同日本YouTube音樂頻道「THE FIRST TAKE」合作舉辦嘅歌唱比賽，喺歌手組入面擊敗其餘15位參賽者贏咗，有得去日本參與「THE FIRST TAKE」演出。

## 演出

### 電視節目（ViuTV）
*2025年：《Chill Club X THE FIRST TAKE: THE STAGE OF VOICE》參賽者
*2025年：《我想身體健康》第100集嘉賓
### 電影
*2024年：《不是你不愛你》 飾 細威

## 出面網頁
*
羅東

**羅東**可以係：
*羅東鎮，鎮名
*羅東郡，臺灣日治時期政區
*羅東街，臺灣日治時期政區
羅東鎮

**羅東鎮**可以係：
*羅東鎮 (宜蘭)，喺臺灣宜蘭
*羅東鎮 (南安)，喺福建泉州南安
吳靜琳

**吳靜琳**（，，代號為**包大人**，綽號為小白），係香港女模特兒，同埋《尾二一屆口罩小姐選舉》嘅參賽者，最終攞到第6名。

## 簡歷
吳靜琳喺香港土生土長。2020年又做過外聘外景片段主持喺ViuTV節目《今晚趁熱食》。2022年開始報名參加《尾二一屆口罩小姐選舉》，最終獲得了第六名。

## 演出
### 電視節目（[[ViuTV]]）
*2020年：《今晚趁熱食》外聘外景片段主持
*2022年：《尾二一屆口罩小姐選舉》第6名

## 出面網頁
*
東港

**東港**可以係：
*東港市，喺遼寧丹東
*東港區，喺山東日照
*東港鄉，喺江西九江修水
*東港街道，喺浙江舟山普陀
*東港鎮，鎮名
東河

**東河**可以係：
*東河鄉，喺臺灣臺東
*東河區，喺內蒙古包頭
*東河村，喺臺灣苗栗南莊
*東河市，喺越南廣治
大湖

**大湖**可以係：
*非洲大湖區
*五大湖地區
*大湖鄉，鄉名
*大湖鎮，鎮名
*大湖 (愛民頓)，喺加拿大亞伯達愛民頓
大湖鄉

**大湖鄉**可以係：
*大湖鄉 (苗栗)，喺臺灣苗栗
*大湖鄉 (閩侯)，喺福建福州閩侯
南京地鐵

**南京地鐵**（；）係中國南京市嘅一個地鐵系統，由南京地鐵集團有限公司營運。南京地鐵喺2005年開通，截至2025年總共有14條線，277個站，營運總里程係570.12公里。

截至2019年，南京地鐵嘅每日平均客流量有315萬人次。

## 路線
*南京地鐵1號線
*南京地鐵2號線
*南京地鐵3號線
*南京地鐵4號線
*南京地鐵5號線
*南京地鐵7號線
*南京地鐵S1號線
*南京地鐵S3號線
*南京地鐵S4號線
*南京地鐵S6號線
*南京地鐵S7號線
*南京地鐵S8號線
*南京地鐵S9號線

## 參考

## 拎
常州地鐵

**常州地鐵**（；）係中國常州市嘅一個地鐵系統。常州地鐵喺2019年開通，截至2025年總共有2條線，43個站，營運總里程係54.03公里。

截至2025年，常州地鐵嘅每日平均客流量有19.76萬人次。

## 路線
*常州地鐵1號線
*常州地鐵2號線

## 參考

## 拎
重慶軌道交通

**重慶軌道交通**（；；）係中國重慶市嘅一個地鐵系統，由多間公司營運。重慶軌道交通喺2004年開通，截至2025年總共有13條線，282個站，營運總里程係557.87公里。

截至2024年，重慶軌道交通嘅每日平均客流量有395.93萬人次。

## 路線
*重慶軌道交通1號線
*重慶軌道交通2號線
*重慶軌道交通3號線
*重慶軌道交通4號線
*重慶軌道交通5號線
*重慶軌道交通6號線
*重慶軌道交通江跳線
*重慶軌道交通璧銅線
*重慶軌道交通9號線
*重慶軌道交通10號線
*重慶軌道交通18號線
*重慶軌道交通環線

## 參考

## 拎
東莞軌道交通

**東莞軌道交通**（；）係中國廣東省東莞市嘅一個地鐵系統，由東莞市軌道交通有限公司營運。東莞軌道交通喺2016年開通，截至2025年總共有1條線，15個站，營運總里程係37.6公里。

截至2024年，東莞軌道交通嘅每日平均客流量有13.53萬人次。

## 路線
*東莞軌道交通1號線
*東莞軌道交通2號線
*東莞軌道交通3號線

## 參考

## 拎
杭州地鐵

**杭州地鐵**（；）係中國杭州市嘅一個地鐵系統，由杭州地鐵營運有限公司、杭州杭港地鐵有限公司同杭州杭港地鐵五號線有限公司營運。杭州地鐵喺2012年開通，截至2025年總共有12條線，256個站，營運總里程係516公里。

截至2025年，杭州地鐵嘅每日平均客流量有402.7萬人次。

## 路線
*杭州地鐵1號線
*杭州地鐵2號線
*杭州地鐵3號線
*杭州地鐵4號線
*杭州地鐵5號線
*杭州地鐵6號線
*杭州地鐵7號線
*杭州地鐵8號線
*杭州地鐵9號線
*杭州地鐵10號線
*杭州地鐵16號線
*杭州地鐵19號線

## 參考

## 拎
紹興軌道交通

**紹興軌道交通**（；）係中國紹興市嘅一個地鐵系統，由紹興京越地鐵有限公司、紹興市軌道交通集團有限公司同中國鐵路上海局集團營運。紹興軌道交通喺2021年開通，截至2025年總共有2條線，40個站，營運總里程係65.2公里。

截至2025年，紹興軌道交通嘅每日平均客流量有12.1萬人次。

## 路線
*紹興軌道交通1號線
*紹興軌道交通2號線

## 參考

## 拎
金華軌道交通

**金華軌道交通**（；）係中國金華市嘅一個地鐵系統，由金華市軌道交通集團有限公司營運。金華軌道交通喺2022年開通，截至2025年總共有2條線，30個站，營運總里程係107公里。

截至2025年，金華軌道交通嘅單日最高客運量係23.12萬人次。

## 路線
*金華軌道交通金義線
*金華軌道交通義東線

## 參考

## 拎
台州軌道交通

**台州軌道交通**（；）係中國台州市嘅一個地鐵系統。台州軌道交通喺2022年開通，截至2025年總共有1條線，15個站，營運總里程係52.57公里。

截至2025年，台州軌道交通嘅單日最高客流量有10.01萬人次。

## 路線
*台州軌道交通S1號線

## 參考

## 拎
溫州軌道交通

**溫州軌道交通**（；）係中國溫州市嘅一個城際鐵路系統。溫州軌道交通喺2019年開通，截至2025年總共有2條線，36個站，營運總里程係116.4公里。

截至2025年，溫州軌道交通嘅每日平均客流量有5.56萬人次。

## 路線
*溫州軌道交通S1號線
*溫州軌道交通S2號線

## 參考

## 拎
徐州地鐵

**徐州地鐵**（；）係中國徐州市嘅一個地鐵系統，由徐州地鐵營運有限公司營運。徐州地鐵喺2019年開通，截至2025年總共有3條線，57個站，營運總里程係72.54公里。

截至2025年，徐州地鐵嘅每日平均客流量有30.05萬人次。

## 路線
*徐州地鐵1號線
*徐州地鐵2號線
*徐州地鐵3號線

## 參考

## 拎
大連地鐵

**大連地鐵**（；）係中國大連市嘅一個地鐵系統，由大連地鐵營運有限公司營運。大連地鐵喺2003年開通，截至2025年總共有6條線，107個站，營運總里程係237.07公里。

截至2025年，大連地鐵嘅每日平均客流量有73.12萬人次。

## 路線
*大連地鐵1號線
*大連地鐵2號線
*大連地鐵3號線
*大連地鐵5號線
*大連地鐵12號線
*大連地鐵13號線

## 參考

## 拎
南通軌道交通

**南通軌道交通**（；）係中國南通市嘅一個地鐵系統。南通軌道交通喺2022年開通，截至2025年總共有2條線，45個站，營運總里程係60.03公里。

截至2025年，南通軌道交通嘅每日平均客流量有11.76萬人次。

## 路線
*南通軌道交通1號線
*南通軌道交通2號線
呼和浩特地鐵

**呼和浩特地鐵**（；）係中國呼和浩特市嘅一個地鐵系統。呼和浩特地鐵喺2019年開通，截至2025年總共有2條線，43個站，營運總里程係49.03公里。

截至2025年，呼和浩特地鐵嘅每日平均客流量有21.1萬人次。

## 路線
*呼和浩特地鐵1號線
*呼和浩特地鐵2號線

## 參考

## 拎
昆明地鐵

**昆明地鐵**（；）係中國雲南省昆明市嘅一個地鐵系統。昆明地鐵喺2012年開通，截至2025年總共有6條線，114個站，營運總里程係184.1公里。

截至2025年，昆明地鐵嘅每日平均客流量有84.22萬人次。

## 路線
*昆明地鐵1號線
*昆明地鐵2號線
*昆明地鐵3號線
*昆明地鐵4號線
*昆明地鐵5號線
*昆明地鐵6號線

## 參考

## 拎
鄭州地鐵

**鄭州地鐵**（；）係中國河南省鄭州市嘅一個地鐵系統，由鄭州地鐵集團營運分公司同鄭州中建深鐵軌道交通有限公司營運。鄭州地鐵喺2013年開通，截至2025年總共有13條線，238個站，營運總里程係450公里。

截至2025年，鄭州地鐵嘅每日平均客流量有191萬人次。

## 路線
*鄭州地鐵1號線
*鄭州地鐵2號線
*鄭州地鐵3號線
*鄭州地鐵4號線
*鄭州地鐵5號線
*鄭州地鐵6號線
*鄭州地鐵7號線
*鄭州地鐵8號線
*鄭州地鐵10號線
*鄭州地鐵12號線
*鄭州地鐵14號線
*鄭州地鐵城郊線
*鄭州地鐵鄭許線
青島地鐵

**青島地鐵**（；）係中國山東省青島市嘅一個地鐵系統，由青島地鐵集團有限公司營運。青島地鐵喺2015年開通，截至2025年總共有8條線，172個站，營運總里程係352公里。

截至2025年，青島地鐵嘅每日平均客流量有145.36萬人次。

## 路線
*青島地鐵1號線
*青島地鐵2號線
*青島地鐵3號線
*青島地鐵4號線
*青島地鐵6號線
*青島地鐵8號線
*青島地鐵藍谷快線
*青島地鐵西海岸快線

## 參考

## 拎
太原地鐵

**太原地鐵**（；）係中國山西省太原市嘅一個地鐵系統，由太原中鐵軌道交通建設營運有限公司營運。太原地鐵喺2020年開通，截至2025年總共有2條線，47個站，營運總里程係93.35公里。

截至2025年，太原地鐵嘅每日平均客流量有13.2萬人次。

## 路線
*太原地鐵1號線
*太原地鐵2號線

## 參考

## 拎
南昌地鐵

**南昌地鐵**（；）係中國江西省南昌市嘅一個地鐵系統，由南昌軌道交通集團有限公司營運。南昌地鐵喺2009年開始起，喺2015年開通，截至2025年總共有4條線，113個站，營運總里程係160.2公里。

截至2025年，南昌地鐵嘅每日平均客流量有120.26萬人次。

## 路線
*南昌地鐵1號線
*南昌地鐵2號線
*南昌地鐵3號線
*南昌地鐵4號線

## 參考

## 拎
廈門地鐵

**廈門地鐵**（；）係中國福建省廈門市嘅一個地鐵系統，由廈門軌道建設發展集團有限公司營運分公司同漳州市角美軌道交通投資發展有限公司營運。廈門地鐵喺2017年開通，截至2025年總共有3條線，70個站，營運總里程係98.4公里。

截至2025年，廈門地鐵嘅每日平均客流量有72.94萬人次。

## 路線
*廈門地鐵1號線
*廈門地鐵2號線
*廈門地鐵3號線

## 參考

## 拎
烏魯木齊地鐵

**烏魯木齊地鐵**（；）係中國新疆維吾爾自治區烏魯木齊市嘅一個地鐵系統，由烏魯木齊城市軌道集團有限公司營運。烏魯木齊地鐵喺2018年開通，截至2025年總共有2條線，22個站，營運總里程係27.6公里。

截至2025年，烏魯木齊地鐵嘅每日平均客流量有11.9萬人次。

## 路線
*烏魯木齊地鐵1號線
*烏魯木齊地鐵2號線

## 參考

## 拎
石家莊地鐵

**石家莊地鐵**（；）係中國石家莊市嘅一個地鐵系統，由石家莊市軌道交通有限責任公司營運。石家莊地鐵喺2017年開通，截至2025年總共有3條線，63個站，營運總里程係76.5公里。

截至2025年，石家莊地鐵嘅每日平均客流量有54.31萬人次。

## 路線
*石家莊地鐵1號線
*石家莊地鐵2號線
*石家莊地鐵3號線

## 參考

## 拎
貴陽軌道交通

**貴陽軌道交通**（；）係中國貴陽市嘅一個地鐵系統，由貴陽市城市軌道交通有限公司營運。貴陽軌道交通喺2017年開通，截至2025年總共有4條線，99個站，營運總里程係149.06公里。

截至2025年，貴陽軌道交通嘅每日平均客流量有69.92萬人次。

## 路線
*貴陽軌道交通1號線
*貴陽軌道交通2號線
*貴陽軌道交通3號線
*貴陽軌道交通S1號線

## 參考

## 拎
蘭州軌道交通

**蘭州軌道交通**（；）係中國蘭州市嘅一個地鐵系統，由蘭州市軌道交通有限公司營運。蘭州軌道交通喺2019年開通，截至2025年總共有2條線，27個站，營運總里程係35公里。

截至2025年，蘭州軌道交通嘅每日平均客流量有38.56萬人次。

## 路線
*蘭州軌道交通1號線
*蘭州軌道交通2號線

## 參考

## 拎
合肥軌道交通

**合肥軌道交通**（；）係中國合肥市嘅一個地鐵系統，由合肥城市軌道交通有限公司營運。合肥軌道交通喺2016年開通，截至2025年總共有6條線，171個站，營運總里程係231.79公里。

截至2025年，合肥軌道交通嘅每日平均客流量有143.68萬人次。

## 路線
*合肥軌道交通1號線
*合肥軌道交通2號線
*合肥軌道交通3號線
*合肥軌道交通4號線
*合肥軌道交通5號線
*合肥軌道交通8號線

## 參考

## 拎
洛陽軌道交通

**洛陽軌道交通**（；）係中國洛陽市嘅一個地鐵系統，由洛陽市軌道交通集團有限責任公司營運。洛陽軌道交通喺2021年開通，截至2025年總共有2條線，33個站，營運總里程係43.56公里。

截至2025年，洛陽軌道交通嘅每日平均客流量有19.21萬人次。

## 路線
*洛陽軌道交通1號線
*洛陽軌道交通2號線

## 參考

## 拎
Signale – Ein Weltraumabenteuer

《**Signale – Ein Weltraumabenteuer**》（**信號：太空奇遇**）係一套1970年由東德 DEFA 同波蘭電影公司合作拍嘅科幻片，導演係 Gottfried Kolditz。呢套戲係根據 Carlos Rasch 嘅小說《Asteroidenjäger》改編，但劇本同原著嘅分別幾大。

故事背景喺 21世紀，講一隻叫做「Ikaros」嘅研究太空船，專門探索其他太陽系有冇智慧生命，但喺木星附近遇到場隕石雨，撞爛咗隻太空船。船上嘅人都失晒蹤。之後，指揮官 Veikko 坐住另一艘太空船「Laika」，扮做無人維修，實際上係想救返「Ikaros」嘅生還嘅人。船員係一班五花八門嘅人，佢哋喺一段時間之後發現「Ikaros」嘅殘骸仲有生還者。

套戲用咗好多特技同鏡頭效果，著重呈現太空飛行生活，好似太空人喺太空中飄吓飄吓、轉身動作等等。地球上鏡頭就普通好多，有啲戲份係喺沙灘曬太陽同啲細路喺度玩遊戲。電影冇好深入講 2020 年地球嘅社會，只係透露大家好似和平共處。

影評方面，《國際電影大全》講呢套戲視覺效果用心，但故事結構同劇情有啲弱，唔夠深度，又形容做「好似《2001太空漫遊》咁，但冇科學或哲學內容，亦都冇咩說服力」；亦有人話佢畫面唔錯，觀眾可以欣賞到太空船入面嘅豪華同複雜裝置，另一啲畫面外地球生活就平凡過頭。

總括嚟講，呢套戲係少數東歐嘅科幻片，故事帶正面訊息，認為人類仍係負責任咁存在，冇畀電腦取代或者外星生物威脅。佢同 DEFA 嘅其他科幻片《Der schweigende Stern》《Eolomea》同《Im Staub der Sterne》喺風格上有得一比。

呢套戲喺1970年12月6號喺東柏林嘅 Kosmos 戲院先有試映，正式上映係12月17號。

## 網站
* 
* Signale – Ein Weltraumabenteuer (花絮同相簿）（德文）
* ''Signale – Ein Weltraumabenteuer'' bei der DEFA-Stiftung （德文）

## 攷
桑坦德競賽

**桑坦德競賽**（），係西班牙桑坦德嘅一間職業足球球會，依家踢緊西班牙乙組足球聯賽。

## 榮譽
*西班牙乙組足球聯賽冠軍：1950年、1960年
*西班牙足球乙二級聯賽冠軍：1944年、1948年、1970年、2022年

## 參考


## 連出去
*官方網站
祖雲施達比亞

**祖雲施達比亞**（）係意大利斯塔比亞海堡一間職業足球球會，依家踢緊意大利乙組足球聯賽。

## 榮譽
*意大利丙組足球聯賽冠軍：1951年、2019年

## 參考


## 連出去
*官方網站
海洋列車

**海洋列車**，係一個喺香港海洋公園入面嘅纜車系統，列車透過隧道連接海洋公園嘅海濱樂園（黃竹坑）同高峰樂園（南朗山）兩個區域，往返高峰站同海濱站。列車以探索潛水艇做設計藍本，透過車廂入面嘅屏幕，令遊客經歷一次好似穿越咗深海嘅旅程。海洋列車全長1,300米，列車可載400人，車程4分鐘30秒，每小時最高單向載客量係5,000人。海洋列車同時亦都令海洋公園成為全球第一個有三組索道系統嘅主題公園，即係兩條登山纜車及海洋列車。
登山纜車 (海洋公園)

**登山纜車**（）係香港海洋公園一個索道系統，喺1977年投入運作。登山纜車連接海洋公園入面嘅海濱樂園（山下）嘅夢幻水都同高峰樂園（山上）嘅海洋天地，遊客可以飽覽深水灣同南朗山嘅海景。
釜山都市鐵道

**釜山都市鐵道**（）係大韓民國釜山市嘅一個地鐵系統。釜山都市鐵道喺1985年開通，截至2025年總共有6條線，114個站，營運總里程係116.5公里。

截至2025年，釜山地鐵嘅每日平均客流量有93.8萬人次。

## 路線
*釜山都市鐵道1號線
*釜山都市鐵道2號線
*釜山都市鐵道3號線
*釜山都市鐵道4號線
*釜山－金海輕電鐵
*廣域電鐵東海線

## 參考

## 拎
大邱都市鐵道

**大邱都市鐵道**（）係大韓民國大邱廣域市嘅一個地鐵系統。大邱都市鐵道喺1997年開通，截至2025年總共有3條線，91個站，營運總里程係83.7公里。

截至2025年，大邱地鐵嘅每日平均客流量有34.56萬人次。

## 路線
*大邱都市鐵道1號線
*大邱都市鐵道2號線
*大邱都市鐵道3號線

## 參考

## 拎
仁川都市鐵道

**仁川都市鐵道**（）係大韓民國仁川廣域市嘅一個地鐵系統。仁川都市鐵道喺1999年開通，截至2025年總共有2條線，56個站，營運總里程係59.4公里。

截至2025年，仁川地鐵嘅每日平均客流量有80.13萬人次。

## 路線
*仁川都市鐵道1號線
*仁川都市鐵道2號線

## 參考

## 拎
大田都市鐵道

**大田都市鐵道**（）係大韓民國大田廣域市嘅一個地鐵系統。大田都市鐵道喺2006年開通，截至2025年總共有1條線，22個站，營運總里程係22.74公里。

截至2025年，大田地鐵嘅每日平均客流量有19.2萬人次。

## 路線
*大田都市鐵道1號線

## 參考

## 拎
光州都市鐵道

**光州都市鐵道**（）係大韓民國光州市嘅一個地鐵系統。光州都市鐵道喺2004年開通，截至2025年總共有1條線，20個站，營運總里程係20.6公里。

截至2023年，光州地鐵嘅每日平均客流量有9.18萬人次。

## 路線
*光州都市鐵道1號線

## 參考

## 拎
平壤地鐵

**平壤地鐵**（）係北韓首都平壤嘅一個地鐵系統。平壤地鐵喺1960年代開始起，喺1973年開通，截至2025年總共有2條線，16個站，營運總里程係22.5公里。

截至2025年，平壤地鐵嘅每日平均客流量大約有30萬人次。

## 路線
*千里馬線
*革新線

## 參考

## 拎
香港議會選舉委員會

**香港議會選舉委員會**（簡稱：**香港議會選委會**；英文：**Hong Kong Parliament Election Commission**／**HKPEC**）由香港議會選舉籌備委員會衍生，負責香港議會嘅選舉，首屆委員有四個：吳文昕（主席）、馮崇義、龔小夏、何良懋，全部正被港府以涉嫌幹犯「顛覆國家政權罪」懸紅通緝。
## 來源
香港議會 (流亡)

**香港議會**乃冇實權嘅流亡政治組織，由註冊於加多倫多嘅非政府機構香港議會選舉籌備委員會衍生嘅香港議會選舉委員會舉辦嘅選舉產生，中華人民共和國政權視之為敵並通緝其成員。
## 人員

## 來源
賀邦

**賀邦**（，）係香港男藝人，一位成員喺香港男合組OneUp，同埋《全民造星V》嘅參賽者，最後入圍至60強。

## 簡歷
賀邦係一個中英混血兒，喺香港出世同成長。2023年又參加ViuTV節目《全民造星V》，成為11號參賽者，但入圍至60強後止步，比賽後加入香港男合組OneUp做成一位成員。

## 演出
### 電視節目（[[ViuTV]]）
*2023年：《全民造星V》，編號11，60強後出局
*2025年：《Gen Z觀察學》第3集嘉賓

## 出面網頁
*
鄺玲玲

**鄺玲玲**（），泰文名**西莉拉可·鄺**（），小名**Lingling**（），係泰國第3電視台旗下嘅港泰混血女演員、模特兒兼節目主持人。2024年，因出演《我們的秘密》飾演醫生Fahlada一角而爆紅。

## 早期生活
鄺玲玲出生於香港，係港泰混血兒。父親來自香港，而母親來自泰國加拉信府，有一名弟弟。鄺玲玲從小喺香港觀塘區長大，2007年畢業於聖安當小學下午校，同年升讀慕光英文書院至2012年離校。17歲返到泰國，並入讀。2014年高中畢業後，考入孔敬大學旅遊管理學系，喺2018年畢業。鄺玲玲精通泰語、粵語、英語及普通話。

## 演藝經歷
2018年，鄺玲玲因獲選為孔敬年度考宣光小姐而聲名鵲起，隨後參加咗泰國第3電視台嘅試鏡，成為旗下藝人。

2020年出演由普林·蘇帕拉（Mark）與素帕莎·他那差（Kao）主演嘅電視劇《直到天空迎來太陽》，喺劇中飾演Ling一角。

2022年，佢首度擔任女主角，喺維拉甘·瓦塔納坤（Mac）主演嘅奇幻愛情劇《親愛的瑪卡莉》中飾演精靈Theerak。同年又同胡慧冲喺無綫電視J2台主持《復刻古靈精怪東南亞：泰國篇》、《冲遊泰國7》同埋《冲遊泰國8》。

2024年主演泰國第3電視台GL劇《我們的秘密》，喺劇入面飾演由海外留學返泰國嘅醫生Fahlada。劇中Lingling同埋Orm嘅CP組合被稱為「LingOrm」。

## 影視作品
### 電視劇

### 節目主持

## 音樂作品
### 戲劇原聲帶

## 音樂錄影帶

## 現場演出
### 粉絲見面會

### 演唱會

## 獎項

## 註

## 參考資料

## 出面網頁
*西莉拉可·鄺於Channel 3的簡介 
*
*
*
*
Pleasure

《**Pleasure**》係台灣歌手蔡依林嘅第15張原創錄音室專輯，由華納音樂同凌時差音樂喺2025年7月25日發行。專輯以七宗罪為核心主題，深入探討慾望嘅多重面向，揭示慾望作為人性嘅本能需求，而愉悅則係慾望昇華後嘅回報。

## 曲目
KBS (搞清楚)

**KBS**可以指：
*韓國放送公社（Korean Broadcasting System）
*高雄廣播電臺（Kaohsiung Broadcasting Station）
*京都放送（Kyoto Broadcasting System）
JBC

**JBC**可以指：
*傳媒機構日本放送協會（**J**apan **B**roadcasting **C**orporation）嘅簡稱
*生物化學雜誌，喺1905年創刊，自1925年起由《美國生物化學和分子生物學學會》出版。
CMAS

**CMAS**可以指：
*國際水中運動聯合會，水肺潛水、自由潛水同浮潛嘅國際性運動管理組織。
*「C-mas」，聖誕節嘅CWCki主義。
湯馬士摩士汀

**湯馬士摩士汀**（****，）係位英國畫家，佢喺維多利亞時代晚期同20世紀初活躍。摩士汀嘅作品最出名就係理想化同浪漫化嘅園林風景畫，另外亦有唔少肖像畫。

## 生平
摩士汀喺1864年喺利物浦出世，但係喺曼城長大。佢經喺曼徹斯特美術學院（Manchester Academy of Fine Arts）讀過書，廿九歲嗰陣已經喺皇家美術學院展過畫。1893年，佢入咗 Sir Hubert Von Herkomer 嘅學校，當時佢嘅畫風寫實，好多時都畫工人階級同貧困大眾嘅生活。到咗第一次世界大戰完結嗰陣，摩士汀嘅畫風開始變，專畫夢幻嘅園林景色，而呢類作品就係佢後尾最出名嘅。1920年代，佢喺倫敦嘅 Fine Art Society 辦過幾次畫展，亦係 New Society of Artists 嘅成員。摩士汀喺1930年喺曼徹斯特去世，享年六十六。

## 影響傳承
摩士汀嘅作品直至而家都不時喺拍賣會上出現。2003年9月，佢有一幅畫《一位著綠金色長裙嘅女士肖像，三分身像》（ *Portrait of a lady, three-quarter-length, in a green and gold dress*）喺佳士得以 39,950 英鎊成交，價錢比預繼最高五仟英鎊，幾乎高咗八倍，仲破埋佢個人作品嘅拍賣紀錄。

## 作品集

File:Thomas Edwin Mostyn - 34.jpg
File:Thomas Edwin Mostyn - 23.jpg
File:Thomas Edwin Mostyn, 1918 - Silver and Gold.jpg
File:Thomas Edwin Mostyn - 28.jpg
File:Thomas Edwin Mostyn - 32.jpg
File:Thomas Edwin Mostyn, 1903c - Unsolved.jpg
File:Thomas Edwin Mostyn, 1897 - The Dreamers.jpg
File:Thomas Edwin Mostyn - Henry Fishwick.jpg|*Henry Fishwick*
File:Thomas Edwin Mostyn - Jewels.jpg|*Jewels*
File:The Green Gown.jpg|*The Green Gown*
File:Thomas Edwin Mostyn - Romance.jpg|*Romance*
File:Thomas Edwin Mostyn, Vanity, 1904.jpg|*Vanity*, 1904
File:Portrait of a lady, three-quarter-length, in a green and gold dress.jpg|*Portrait of a lady, three-quarter-length, in a green and gold dress*


## 攷
平信徒

**平信徒**係指基督宗教入面，除咗神職人員同埋教會認可嘅修會人員之外，所有嘅信徒。佢哋又會叫**教友**、**會友**、**信友**、**俗家弟子**。神職人員同平信徒係唔同嘅。

好似教宗搞喪禮嗰陣，負責搬教宗遺體同棺材嗰班紳士團，就係由平信徒組成嘅。
任佳慧

**任佳慧**（，），係香港女藝人同歌手，同埋《全民造星IV》嘅參賽者，最後入圍至60強。

## 簡歷
任佳慧喺香港出世同成長。2021年透過ViuTV節目《全民造星IV》，成為54號參賽者，但入圍至60強後止步。

## 演出
### 電視節目（[[ViuTV]]）
*2021年：《全民造星IV》參賽者，編號54，60強後出局

## 出面網頁
*
關於·快樂的死亡

《**關於·快樂的死亡**》（*Beyond the Bucket List*）係由香港淨緣慈善基金策動，親子頭條協作嘅訪談節目，由鄭家成主持，嚴崇天旁白。

節目第一季由2025年9月29號到10月13號，逢禮拜一到五22:00-22:30，喺香港有線寬頻開電視嘅HOY TV首播。節目請咗十位嘉賓同觀眾分享對人生、生死、疾病嘅體會；第二季《**關於·快樂的死亡2**》（*Beyond the Bucket List 2*）預計2026年喺HOY TV首播，屬於「HOY媒體網絡節目巡禮」介紹節目之一。

## 每集一覽

## 電視節目變遷

## 節目調動
*2025年10月2號：由於錄播《香港同胞慶祝中華人民共和國成立七十六周年國慶文藝晚會》，所以停播一次。

## 註

## 出面網頁
*HOY TV：關於·快樂的死亡
*HOY TV YouTube頻道：關於·快樂的死亡
楊智遠

**楊智遠**，係一位香港嘅唱作人。佢多數都係寫啲流行民謠同原音流行樂風格嘅歌，希望可以用音樂做橋樑，同人分享佢嘅諗法。

早期佢除咗會喺街頭唱歌之外，喺2016年仲透過網上集資出咗隻EP叫《俾自己》，同埋搞過個人演出。之後，佢除咗出自己嘅單曲，仲試過以現場演奏同演員嘅身份，參與浪人劇場同一鋪清唱嘅劇作。
## 參考來源
鄭家成

**鄭家成**（， ），係香港生意人，鄭裕彤二仔，而家係新世界發展副董事總經理。

鄭家成信仰佛教法相宗。佢2022年創立淨緣慈善基金，擔任項目管理委員會主席。
神戶市營地下鐵

**神戶市營地下鐵**（）係日本兵庫縣神戶市嘅一個地鐵系統，由神戶市交通局營運。神戶市營地鐵喺1977年開通，截至2025年總共有3條線，26個站，營運總里程係38.1公里。

## 路線
*西神·山手線
*北神線
*海岸線

## 參考

## 拎
福岡市地下鐵

**福岡市地下鐵**（）係日本福岡縣福岡市嘅一個地鐵系統，由福岡市交通局營運。福岡市地下鐵喺1981年開通，截至2025年總共有3條線，36個站，營運總里程係31.4公里。

截至2025年，福岡市地下鐵嘅每日平均客流量有47.3萬人次。

## 路線
*機場線
*箱崎線
*七隈線

## 參考

## 拎
名古屋市營地下鐵

**名古屋市營地下鐵**（）係日本愛知縣名古屋市嘅一個地鐵系統，由名古屋市交通局營運。名古屋市營地下鐵喺1957年開通，截至2025年總共有6條線，87個站，營運總里程係93.3公里。

截至2019年，名古屋市營地下鐵嘅每日平均客流量有133萬人次。

## 路線
*東山線
*名城線
*名港線
*鶴舞線
*櫻通線
*上飯田線

## 參考

## 拎
橫濱市營地下鐵

**橫濱市營地下鐵**（）係日本神奈川縣橫濱市嘅一個地鐵系統，由橫濱市交通局營運。橫濱市營地下鐵喺1972年開通，截至2025年總共有2條線，42個站，營運總里程係53.4公里。

## 路線
*橫濱市營地下鐵藍線
*橫濱市營地下鐵綠線

## 參考

## 拎
六字大明咒

**六字大明咒**即係 **Om Ma Ni Pad Me Hum**，又叫做**六字真言**，本尊係四臂觀音，出自《佛說大乘莊嚴寶王經》。
仙台市地下鐵

**仙台市地下鐵**（）係日本宮城縣仙台市嘅一個地鐵系統，由仙台市交通局營運。仙台市地下鐵喺1987年開通，截至2025年總共有2條線，29個站，營運總里程係28.7公里。

截至2025年，仙台市地下鐵嘅每日平均客流量有24.6萬人次。

## 路線
*仙台市地下鐵南北線
*仙台市地下鐵東西線

## 參考

## 拎
馬尼拉挖掘者

**馬尼拉挖掘者**（）係菲律賓馬尼拉大都會一間職業足球球會，依家踢緊菲律賓足球聯賽。

## 參考


## 連出去
*官方網站
大阪市營地下鐵

**大阪市營地下鐵**（）曾經係日本大阪市嘅一個地鐵系統，由大阪市交通局營運。大阪市營地下鐵喺1933年開通，喺2018年4月1號民營化咗做大阪市高速電氣軌道。截至2018年總共有9條線，133個站，營運總里程係137.8公里。

截至2018年，大阪市營地下鐵嘅每日平均客流量有246.4萬人次。

## 路線
*御堂筋線
*谷町線
*四橋線
*中央線
*千日前線
*堺筋線
*長堀鶴見綠地線
*今里筋線
*南港港城線

## 參考

## 拎
伊斯坦堡地鐵

**伊斯坦堡地鐵**（；）係土耳其伊斯坦堡嘅一個地鐵系統，由İstanbul Ulaşım A.Ş.營運。伊斯坦堡地鐵喺1989年開通，截至2025年總共有11條線，138個站，營運總里程係203公里。伊斯坦堡地鐵亦都係一座橫跨亞洲同歐洲嘅地鐵系統。

截至2025年，伊斯坦堡地鐵嘅每日平均客流量有250萬人次。

## 路線
*伊斯坦堡地鐵M1號線
*伊斯坦堡地鐵M2號線
*伊斯坦堡地鐵M3號線
*伊斯坦堡地鐵M4號線
*伊斯坦堡地鐵M5號線
*伊斯坦堡地鐵M6號線
*伊斯坦堡地鐵M7號線
*伊斯坦堡地鐵M8號線
*伊斯坦堡地鐵M9號線
*伊斯坦堡地鐵M11號線

## 參考

## 拎
慕尼黑地鐵

**慕尼黑地鐵**（）係德國慕尼黑嘅一個地鐵系統，由慕尼黑交通公司營運。慕尼黑地鐵喺1971年開通，截至2025年總共有8條線，96個站，營運總里程係103.1公里。

截至2025年，慕尼黑地鐵嘅每日平均客流量有130萬人次。

## 路線
*慕尼黑地鐵U1號線
*慕尼黑地鐵U2號線
*慕尼黑地鐵U3號線
*慕尼黑地鐵U4號線
*慕尼黑地鐵U5號線
*慕尼黑地鐵U6號線
*慕尼黑地鐵U7號線
*慕尼黑地鐵U8號線

## 參考

## 拎
漢堡地鐵

**漢堡地鐵**（）係德國漢堡嘅一個地鐵系統，由Hamburger Hochbahn AG (HHA)營運。漢堡地鐵喺1912年開通，截至2025年總共有4條線，93個站，營運總里程係106.4公里。

截至2025年，漢堡地鐵嘅每日平均客流量有120萬人次。

## 路線
*漢堡地鐵U1號線
*漢堡地鐵U2號線
*漢堡地鐵U3號線
*漢堡地鐵U4號線

## 參考

## 拎
阿姆斯特丹地鐵

**阿姆斯特丹地鐵**（）係荷蘭阿姆斯特丹嘅一個地鐵系統，由阿姆斯特丹市公共交通公司營運。阿姆斯特丹地鐵喺1977年開通，截至2025年總共有5條線，39個站，營運總里程係42.7公里。

截至2025年，阿姆斯特丹地鐵嘅每日平均客流量有34萬人次。

## 路線
*阿姆斯特丹地鐵50號線
*阿姆斯特丹地鐵51號線
*阿姆斯特丹地鐵52號線
*阿姆斯特丹地鐵53號線
*阿姆斯特丹地鐵54號線

## 參考

## 拎
鹿特丹地鐵

**鹿特丹地鐵**（）係荷蘭鹿特丹嘅一個地鐵系統，由鹿特丹電車營運。鹿特丹地鐵喺1968年開通，截至2025年總共有5條線，71個站，營運總里程係103.1公里。

截至2025年，鹿特丹地鐵嘅每日平均客流量有27.2萬人次。

## 路線
*鹿特丹地鐵A號線
*鹿特丹地鐵B號線
*鹿特丹地鐵C號線
*鹿特丹地鐵D號線
*鹿特丹地鐵E號線
赤柱卜公碼頭

**赤柱卜公碼頭**係一個喺香港赤柱赤柱灣嘅公眾碼頭。佢個名本來源自中環嘅卜公碼頭，嗰個碼頭以前係一個渡輪碼頭，碼頭個名係為咗紀念第十二任香港總督卜力爵士而改嘅，碼頭最初嘅位置就係而家中環交易廣場嗰頭嘅地方。
影灣園

**影灣園**係香港一個住宅兼商場項目，喺香港島淺水灣淺水灣道109號，由香港上海大酒店擁有。影灣園嘅現址前身係充滿殖民地風格嘅淺水灣酒店。
舊香港仔警署

**舊香港仔警署**係香港現存第二老嘅警署，只係排舊赤柱警署後面。警署喺1891年起好，喺香港島香港仔，而家已經被評為香港二級歷史建築。舊警署大樓而家係由「蒲窩青少年中心」用緊。
鶴嘴半島

**鶴嘴半島**（又寫做**鶴咀半島**）係喺香港香港島東南部嘅一個半島，半島個英文名係嚟自德己立爵士少將。而鶴嘴就係喺鶴嘴半島嘅東南邊。
大潭港

**大潭港**係喺香港香港島東南部嘅一個內港海灣，喺大潭灣最入面，位置正正喺大潭篤嘅入海口。
薄扶林舞火龍

**薄扶林舞火龍**係香港薄扶林薄扶林村嘅傳統舞火龍習俗，亦係嗰度中秋節嘅主要慶祝活動。村民希望透過舞火龍嚟祈求合境平安，同埋得到神靈庇佑。舞火龍由薄扶林村出發，經過華富邨，終點係瀑布灣。
譚雅士大宅

**譚雅士大宅**（**Jessville**）係香港一座大宅，喺香港薄扶林嘅薄扶林道128號。呢座建築物係用意大利文藝復興風格起嘅，由譚雅士喺1929年起，並用佢老婆個名Jessie改大宅嘅英文名。
碧瑤灣

**碧瑤灣**係香港一個大型豪華私人屋苑，喺香港島薄扶林南部，由域多利道分隔開，分做**上碧瑤灣**（地址係域多利道555號）同**下碧瑤灣**（地址係域多利道550號）。
西方三聖

**西方三聖**係指**[[阿彌陀佛]]**、**[[觀世音菩薩]]**、**大勢至菩薩**。阿彌陀佛係西方極樂世界嘅教主，觀世音、大勢至二菩薩係阿彌陀佛嘅脅侍，輔助阿彌陀佛教化眾生，呢一佛二菩薩，被稱爲西方三聖。
金輪天地

**金輪天地**係香港天后一座銀座式商業大廈，嚮電氣道68號，樓高25層，發展商係金輪天地控股，係2020年落成。

2018年，金輪天地控股以8.44億港元向資本策略買入電氣道68及70號以及琉璃街2C及2D地盤。

2023年，金輪天地控股以5.5億港元出售金輪天地。

## 參考

## 拎
* 金輪天地網頁
中國環球電視網歐洲分台

**中國環球電視網歐洲分台**（），係中央廣播電視總台駐外派出機構，亦係中國國際電視台（中國環球電視網）轄下嘅一個海外分台。

## 攷

## 外部鏈接
*官方網站 
*Facebook專頁 
*Youtube頻道 
*Instagram帳號 
*Twitter帳號 
*Tiktok帳號 
*Daily motion帳號 
*直播連結
歡樂大東家

**歡樂大東家**（；）係一間專門發行中國手機遊戲嘅股份有限公司，2020年6月5號喺星加坡註冊成立。公司註冊地址係中山公園協和大樓。佢被指涉及中國開發公司有一定關係，提名有上海樂多遊戲。

## 過去發行
包括「可獄不可囚」、「長安養城記」、「早安總裁」等。

## 參考
米蘭地鐵

**米蘭地鐵**（）係意大利米蘭嘅一個地鐵系統，由米蘭交通集團營運。米蘭地鐵喺1964年開通，截至2025年總共有5條線，119個站，營運總里程係102.5公里。

截至2025年，米蘭地鐵嘅每日平均客流量有139萬人次。

## 路線
*米蘭地鐵1號線
*米蘭地鐵2號線
*米蘭地鐵3號線
*米蘭地鐵4號線
*米蘭地鐵5號線

## 參考

## 拎
羅馬地鐵

**羅馬地鐵**（）係意大利羅馬嘅一個地鐵系統，由羅馬市電車和巴士公司營運。羅馬地鐵喺1955年開通，截至2025年總共有3條線，73個站，營運總里程係60公里。

截至2025年，羅馬地鐵嘅每日平均客流量有85萬人次。

## 路線
*羅馬地鐵A號線
*羅馬地鐵B號線
*羅馬地鐵C號線

## 參考

## 拎
拿坡利地鐵

**拿坡利地鐵**（）係意大利拿坡利嘅一個地鐵系統，由拿坡里交通公司同沃爾圖諾自治機構營運。拿坡利地鐵喺1993年開通，截至2025年總共有3條線，31個站，營運總里程係34.5公里。

截至2025年，拿坡利地鐵嘅每日平均客流量有50萬人次。

## 路線
*拿坡利地鐵1號線
*拿坡利地鐵6號線
*拿坡利地鐵11號線

## 參考

## 拎
拖連奴地鐵

**拖連奴地鐵**（）係意大利拖連奴嘅一個地鐵系統，由拖連奴運輸集團營運。拖連奴地鐵喺2006年開通，截至2025年總共有1條線，23個站，營運總里程係15.1公里。

截至2025年，拖連奴地鐵嘅每日平均客流量有15萬人次。

## 路線
*拖連奴地鐵1號線

## 參考

## 拎
熱拿亞地鐵

**熱拿亞地鐵**（）係意大利熱拿亞嘅一個地鐵系統，由熱那亞交通運輸組織營運。熱拿亞地鐵喺1990年開通，截至2025年總共有1條線，8個站，營運總里程係7.1公里。

截至2025年，熱拿亞地鐵嘅每日平均客流量有4萬人次。

## 路線
*熱拿亞地鐵1號線

## 參考

## 拎
布達佩斯地鐵

**布達佩斯地鐵**（）係匈牙利布達佩斯嘅一個地鐵系統，由布達佩斯交通公司營運。布達佩斯地鐵喺1896年開通，截至2025年總共有4條線，48個站，營運總里程係40.2公里。

截至2025年，布達佩斯地鐵嘅每日平均客流量有120萬人次。

## 路線
*布達佩斯地鐵1號線
*布達佩斯地鐵2號線
*布達佩斯地鐵3號線
*布達佩斯地鐵4號線

## 參考

## 拎
華沙地鐵

**華沙地鐵**（）係波蘭華沙嘅一個地鐵系統。華沙地鐵喺1995年開通，截至2025年總共有2條線，39個站，營運總里程係41.7公里。

截至2025年，華沙地鐵嘅每日平均客流量有76萬人次。

## 路線
*華沙地鐵1號線
*華沙地鐵2號線

## 參考

## 拎
里斯本地鐵

**里斯本地鐵**（）係葡萄牙里斯本嘅一個地鐵系統。里斯本地鐵喺1959年開通，截至2025年總共有4條線，56個站，營運總里程係44.5公里。

截至2025年，里斯本地鐵嘅每日平均客流量有50萬人次。

## 路線
*里斯本地鐵藍線
*里斯本地鐵黃線
*里斯本地鐵綠線
*里斯本地鐵紅線

## 參考

## 拎
雅典地鐵

**雅典地鐵**（）係希臘雅典嘅一個地鐵系統，由阿提卡地鐵公司營運。雅典地鐵喺1869年開通，截至2025年總共有3條線，67個站，營運總里程係91.3公里。

截至2025年，雅典地鐵嘅每日平均客流量有65萬人次。

## 路線
*雅典地鐵1號線
*雅典地鐵2號線
*雅典地鐵3號線

## 參考

## 拎
奧斯陸地鐵

**奧斯陸地鐵**（）係挪威奧斯陸嘅一個地鐵系統，由奧斯陸地鐵軌道公司營運。奧斯陸地鐵喺1966年開通，截至2025年總共有5條線，101個站，營運總里程係85公里。

截至2025年，奧斯陸地鐵嘅每日平均客流量有30萬人次。

## 路線
*奧斯陸地鐵1號線
*奧斯陸地鐵2號線
*奧斯陸地鐵3號線
*奧斯陸地鐵4號線
*奧斯陸地鐵5號線

## 參考

## 拎
波圖地鐵

**波圖地鐵**（）係葡萄牙波圖嘅一個地鐵系統。波圖地鐵喺2002年開通，截至2025年總共有6條線，85個站，營運總里程係70公里。

截至2025年，波圖地鐵嘅每日平均客流量有22萬人次。

## 路線
*波圖地鐵A線
*波圖地鐵B線
*波圖地鐵C線
*波圖地鐵D線
*波圖地鐵E線
*波圖地鐵F線

## 參考

## 拎
維也納地鐵

**維也納地鐵**（）係奧地利維也納嘅一個地鐵系統，由維也納路綫營運。維也納地鐵喺1978年開通，截至2025年總共有5條線，98個站，營運總里程係83.3公里。

截至2025年，維也納地鐵嘅每日平均客流量有140萬人次。

## 路線
*維也納地鐵1號線
*維也納地鐵2號線
*維也納地鐵3號線
*維也納地鐵4號線
*維也納地鐵6號線

## 參考

## 拎
布魯塞爾地鐵

**布魯塞爾地鐵**（；）係比利時布魯塞爾嘅一個地鐵系統，由布魯塞爾市際交通公司營運。布魯塞爾地鐵喺1976年開通，截至2025年總共有4條線，69個站，營運總里程係55.1公里。

截至2025年，布魯塞爾地鐵嘅每日平均客流量有45萬人次。

## 路線
*布魯塞爾地鐵1號線
*布魯塞爾地鐵2號線
*布魯塞爾地鐵5號線
*布魯塞爾地鐵6號線

## 參考

## 拎
明斯克地鐵

**明斯克地鐵**（）係白俄羅斯明斯克嘅一個地鐵系統。明斯克地鐵喺1984年開通，截至2025年總共有3條線，33個站，營運總里程係40.8公里。

截至2025年，明斯克地鐵嘅每日平均客流量有90萬人次。

## 路線
*莫斯科線
*汽車廠線
*綠草地線

## 參考

## 拎
索菲亞地鐵

**索菲亞地鐵**（）係保加利亞索菲亞嘅一個地鐵系統，由索菲亞大都會運輸營運。索非亞地鐵喺1998年開通，截至2025年總共有4條線，47個站，營運總里程係52公里。

截至2025年，索菲亞地鐵嘅每日平均客流量有45萬人次。

## 路線
*索菲亞地鐵1號線
*索菲亞地鐵2號線
*索菲亞地鐵3號線
*索菲亞地鐵4號線

## 參考

## 拎
哥本哈根地鐵

**哥本哈根地鐵**（）係丹麥哥本哈根嘅一個地鐵系統，由哥本哈根地鐵公司營運。哥本哈根地鐵喺2002年開通，截至2025年總共有4條線，39個站，營運總里程係38.2公里。

截至2025年，哥本哈根地鐵嘅每日平均客流量有36萬人次。

## 路線
*哥本哈根地鐵1號線
*哥本哈根地鐵2號線
*哥本哈根地鐵3號線
*哥本哈根地鐵4號線

## 參考

## 拎
赫爾辛基地鐵

**赫爾辛基地鐵**（）係芬蘭赫爾辛基嘅一個地鐵系統，由赫爾辛基市交通局 (HKL)營運。赫爾辛基地鐵喺1982年開通，截至2025年總共有2條線，25個站，營運總里程係43公里。赫爾辛基地鐵亦都係全世界最北嘅地鐵系統。

截至2025年，赫爾辛基地鐵嘅每日平均客流量有30萬人次。

## 路線
*赫爾辛基地鐵1號線
*赫爾辛基地鐵2號線

## 參考

## 拎
南鐵羅

**南鐵羅**（意大利文：**Alto Adige**）係意大利圖靈天諾－南鐵羅嘅其中一個省，首府波札諾。
圖靈天諾

**圖靈天諾**（意大利文：**Trentino**）係意大利圖靈天諾－南鐵羅嘅其中一個省，首府圖靈托。
聖彼得堡地鐵

**聖彼得堡地鐵**（）係俄羅斯聖彼得堡嘅一個地鐵系統。聖彼得堡地鐵喺1955年開通，截至2025年總共有5條線，72個站，營運總里程係124.8公里。

截至2025年，聖彼得堡地鐵嘅每日平均客流量有230萬人次。

## 路線
*基洛夫-維堡線
*莫斯科-彼得格勒線
*涅瓦-瓦西里島線
*拉赫金-右岸線
*伏龍芝-海濱線

## 參考

## 拎
耶卡謝蓮堡地鐵

**耶卡謝蓮堡地鐵**（）係俄羅斯耶卡謝蓮堡嘅一個地鐵系統。耶卡謝蓮堡地鐵喺1991年開通，截至2025年總共有1條線，9個站，營運總里程係12.7公里。

截至2025年，耶卡謝蓮堡地鐵嘅每日平均客流量有13萬人次。

## 路線
*耶卡謝蓮堡地鐵1號線

## 參考

## 拎
喀山地鐵

**喀山地鐵**（）係俄羅斯喀山嘅一個地鐵系統，由MetroElektroTrans營運。喀山地鐵喺2005年開通，截至2025年總共有1條線，11個站，營運總里程係16.8公里。

截至2025年，喀山地鐵嘅每日平均客流量有10萬人次。

## 路線
*喀山地鐵1號線

## 參考

## 拎
中希臘大區

**中希臘**（希臘文：**Στερεάς Ελλάδας**）係希臘嘅其中一個大區，首府拉米亞城。
克里特大區

**克里特**（希臘文：**Κρήτη**）係希臘嘅其中一個大區，範圍包括克里特島同週邊嘅島，首府伊喇期利奧。
中馬其頓

**中馬其頓**（希臘文：**Κεντρική Μακεδονία**）係希臘嘅其中一個大區，首府帖撒羅尼迦。
新西伯利亞地鐵

**新西伯利亞地鐵**（）係俄羅斯新西伯利亞嘅一個地鐵系統。新西伯利亞地鐵喺1986年開通，截至2025年總共有2條線，13個站，營運總里程係15.9公里。

截至2025年，新西伯利亞地鐵嘅每日平均客流量有25萬人次。

## 路線
*列寧線
*捷爾任斯基線

## 參考

## 拎
東馬其頓-色雷斯

**東馬其頓-色雷斯**（希臘文：**Ανατολική Μακεδονία και Θράκη**）係希臘嘅其中一個大區，首府哥摩天尼。
馬賽地鐵

**馬賽地鐵**（）係法國馬賽嘅一個地鐵系統，由馬賽城市公共運輸營運。馬賽地鐵喺1977年開通，截至2025年總共有2條線，30個站，營運總里程係22.7公里。

截至2025年，馬賽地鐵嘅每日平均客流量有32萬人次。

## 路線
*馬賽地鐵1號線
*馬賽地鐵2號線

## 參考

## 拎
里昂地鐵

**里昂地鐵**（）係法國里昂嘅一個地鐵系統，由里昂公共交通營運。里昂地鐵喺1974年開通，截至2025年總共有4條線，42個站，營運總里程係34.4公里。

截至2025年，里昂地鐵嘅每日平均客流量有80萬人次。

## 路線
*里昂地鐵A線
*里昂地鐵B線
*里昂地鐵C線
*里昂地鐵D線

## 參考

## 拎
伊奧尼亞群島大區

**伊奧尼亞群島**（希臘文：**Ιονίων Νήσων**）係希臘嘅其中一個大區，範圍包括大部份伊奧尼亞群島，首府克基拉。
北愛琴

**北愛琴**（希臘文：**Βορείου Αιγαίου**）係希臘嘅其中一個大區，首府米蒂利尼。
伯羅奔尼撒大區

**伯羅奔尼撒**（希臘文：**Πελοποννήσου**）係希臘嘅其中一個大區，首府特里波利斯。
雷恩地鐵

**雷恩地鐵**（）係法國雷恩嘅一個地鐵系統，由雷恩都會區公共交通服務 (STAR)營運。雷恩地鐵喺2002年開通，截至2025年總共有2條線，28個站，營運總里程係22.4公里。

截至2025年，雷恩地鐵嘅每日平均客流量有14萬人次。

## 路線
*雷恩地鐵A線
*雷恩地鐵B線

## 參考

## 拎
南愛琴

**南愛琴**（希臘文：**Νοτίου Αιγαίου**）係希臘嘅其中一個大區，首府艾穆波利。
圖魯茲地鐵

**圖魯茲地鐵**（）係法國圖魯茲嘅一個地鐵系統，由Tisséo營運。圖魯茲地鐵喺1993年開通，截至2025年總共有2條線，38個站，營運總里程係28.2公里。

截至2025年，圖魯茲地鐵嘅每日平均客流量有30萬人次。

## 路線
*圖魯茲地鐵A線
*圖魯茲地鐵B線

## 參考

## 拎
西希臘

**西希臘**（希臘文：**Δυτικής Ελλάδας**）係希臘嘅其中一個大區，首府帕特雷。
西馬其頓

**西馬其頓**（希臘文：**Δυτική Μακεδονία**）係希臘嘅其中一個大區，首府哥扎尼。
巴塞隆拿地鐵

**巴塞隆拿地鐵**（）係西班牙巴塞隆拿嘅一個地鐵系統，由巴塞隆拿城鐵公司同加泰隆尼亞鐵路營運。巴塞隆拿地鐵喺1924年開通，截至2025年總共有12條線，188個站，營運總里程係166公里。

截至2025年，巴塞隆拿地鐵嘅每日平均客流量有110萬人次。

## 路線
*巴塞隆拿地鐵1號線
*巴塞隆拿地鐵2號線
*巴塞隆拿地鐵3號線
*巴塞隆拿地鐵4號線
*巴塞隆拿地鐵5號線
*巴塞隆拿地鐵6號線
*巴塞隆拿地鐵7號線
*巴塞隆拿地鐵8號線
*巴塞隆拿地鐵9號線
*巴塞隆拿地鐵10號線
*巴塞隆拿地鐵11號線
*巴塞隆拿地鐵12號線

## 參考

## 拎
畢爾包地鐵

**畢爾包地鐵**（）係西班牙畢爾包嘅一個地鐵系統，由畢爾包地鐵公司同巴斯克鐵路公司營運。畢爾包地鐵喺1995年開通，截至2025年總共有3條線，49個站，營運總里程係51公里。

截至2025年，畢爾包地鐵嘅每日平均客流量有30萬人次。

## 路線
*畢爾包地鐵1號線
*畢爾包地鐵2號線
*畢爾包地鐵3號線

## 參考

## 拎
西維爾地鐵

**西維爾地鐵**（）係西班牙西維爾嘅一個地鐵系統，由西維爾地鐵特許經營公司營運。西維爾地鐵喺2009年開通，截至2025年總共有1條線，22個站，營運總里程係18.2公里。

截至2025年，西維爾地鐵嘅每日平均客流量有10萬人次。

## 路線
*西維爾地鐵1號線

## 參考

## 拎
斯德哥爾摩地鐵

**斯德哥爾摩地鐵**（）係瑞典斯德哥爾摩嘅一個地鐵系統，由港鐵公司嘅MTR Nordic營運。斯德哥爾摩地鐵喺1950年開通，截至2025年總共有7條線，100個站，營運總里程係108公里。

截至2025年，斯德哥爾摩地鐵嘅每日平均客流量有127萬人次。

## 路線
*斯德哥爾摩地鐵10號線
*斯德哥爾摩地鐵11號線
*斯德哥爾摩地鐵13號線
*斯德哥爾摩地鐵14號線
*斯德哥爾摩地鐵17號線
*斯德哥爾摩地鐵18號線
*斯德哥爾摩地鐵19號線

## 參考

## 拎
基輔地鐵

**基輔地鐵**（）係烏克蘭基輔嘅一個地鐵系統。基輔地鐵喺1960年開通，截至2025年總共有3條線，52個站，營運總里程係71.6公里。

截至2025年，基輔地鐵嘅每日平均客流量有137萬人次。

## 路線
*斯維亞托申-布羅瓦雷綫
*奧博隆-泰雷姆基綫
*瑟雷茨-佩切拉綫
*波迪爾-維胡里夫希納綫

## 參考

## 拎
格拉斯哥地鐵

**格拉斯哥地鐵**（）係英國格拉斯哥嘅一個地鐵系統，由斯特拉斯克萊德運輸合作夥伴營運。格拉斯哥地鐵喺1896年開通，截至2025年總共有1條線，15個站，營運總里程係10.5公里。

截至2025年，格拉斯哥地鐵嘅每日平均客流量有4萬人次。

## 路線
*格拉斯哥地鐵環線

## 參考

## 拎
操練塔

**操練塔**、**喉架**，可以係塔，又可以係架，畀消防員日常操練救火救人。起喺消防局入邊，有時要放火射水，因而好多時同局內屋宇分開。佢亦會用來晾乾啲喉，舊時用鋼架造留傳落來叫**喉架**。

**塔**形式有好多種，有扮到高樓大廈咁，亦有齋鋼架搭塔。塔至少二十世紀初就有，好似倫敦必士頓消防局，一九〇六年擴建，就起咗棟操練塔，有成八十二呎高。有啲留得低，甚至變咗古蹟。

唔係間間消防局都有操練塔。而塔身有時附上刻度，以示高度。

一般得樓梯可以上，而啓德消防局嗰座就有𨋢。

## 用法
消防員用佢來練救援、練繩降，同埋火災演習，扮到好似災難真實情況。用露臺練下降，操練密屋有火、煙霧等等。

過去，水喉重係用帆布造，用完水喉之後，借操練塔攤開晾乾曬乾，免得水喉快爛。依家用塑膠，仍然會晾乾。

## 各地

### 香港
香港操練塔大多數用石屎造，得灣仔消防局用鋼架搭，一九四一年用到依家。而佢當中一個用途，就真係當喉架咁晾喉，而有四個滑輪，個個晾得四條，一共十六條。用完晾乾先至放入倉，保存得好啲。有時火災出動得多，會多到輪住晾。

由於一九四一年日本隨時打到香港，喉架下層有防禦，上面炸咗下面重用得。或者咁，灣仔消防局有個習俗，叫拜喉架，新人入局儀式，保𧙗大家平安。

而其他消防局，石屎操練塔中間通心，喉就喺裏面晾乾。

舊時八鄕消防訓練學校，就有三座操練塔。

### 其他

File:Klein Gaglow, Freiwillige Feuerwehr (old fire station).png|德國
File:Heswall fire station tower.jpg|英國
File:The drill tower at Langholm Fire Station - geograph.org.uk - 1930097.jpg|英國
File:Kentish Town Fire Station, Drill Tower - panoramio.jpg|英國
File:Tower of Paddington Fire Station - geograph.org.uk - 348855.jpg|英國
File:Torre pràctiques Montjuïc.jpg|西班牙
File:Drill tower.JPG|美國
File:City Garage Yard and Fire Drill Tower.jpg|美國古蹟。一九二八年
File:Buford tower austin 2014.jpg|美國古蹟。一九三〇年


## 參考資料
泰恩-威爾地鐵

**泰恩-威爾地鐵**（）係英國泰恩-威爾嘅一個地鐵系統，由Nexus營運。泰恩-威爾地鐵喺1980年開通，截至2025年總共有2條線，60個站，營運總里程係77.5公里。

截至2025年，泰恩-威爾地鐵嘅每日平均客流量有10萬人次。

## 路線
*泰恩-威爾地鐵綠線
*泰恩-威爾地鐵黃線

## 參考

## 拎
雷加塔吉克冶鋁廠足球會

**雷加塔吉克冶鋁廠足球會**（）係塔吉克圖爾孫扎德一間職業足球球會，依家踢緊塔吉克超級足球聯賽。

## 榮譽
*塔吉克超級足球聯賽冠軍：2001年、2002年、2003年、2004年、2006年、2007年、2008年
*塔吉克盃冠軍：2001年、2002年、2005年、2006年、2011年、2012年、2024年、2025年

## 參考
特里凡得瑯

**特里凡得瑯**（**Trivandrum**），而家正式名**錫魯萬納塔普拉姆**（**Thiruvananthapuram**），係印度基拉拉邦首府，人口96萬。
剛渡

**剛渡**（**Gangtok**），又譯**甘托克**，係印度錫金邦首府，亦係舊時錫金王國嘅首都，人口10萬。
貝爾吉施格拉德巴赫

**貝爾吉施格拉德巴赫**（**Bergisch Gladbach**）係德國北萊茵－西法倫一座城，人口11萬。
恩帕爾

**恩帕爾**（**Imphal**），又譯**因帕爾**、**英帕爾**，係印度曼尼普爾邦首府，人口39萬。
布萊爾港

**布萊爾港**（**Port Blair**），又譯**布雷港**，係印度安達曼-尼科巴群島首府，人口14萬。
絕命法官

《**絕命法官**》（），原名《**芻狗之血**》，係優酷同階梯理念影視文化聯合出品拍攝製作中國大陸、香港合拍電視劇，由張家輝、胡杏兒、曾舜晞主演，蘇萬聰執導。套劇總共有20集，每集大約1個鐘。而套劇本身係改編自以色列電視劇《Kvodo》。

套劇喺2025年9月28號開始喺中國大陸嘅優酷播出。香港免費電視頻道ViuTV亦買咗呢套劇，安排喺2025年10月13號到11月7號逢禮拜一到五晚20:30－21:30播出。預告節目《**絕命法官預告篇**》（）喺2025年10月6號到10月10號逢禮拜一到五晚22:25－22:30播出。

## 演員一覽
### 主要角色
*張家輝 飾 秦譽
*胡杏兒 飾 唐萱
*曾舜晞 飾 韓烈
### 其他角色
*鮑起靜 飾 沈寧
*蔡思韵 飾 周洛雯
*朱栢康 飾 石志揚
*谷祖琳 飾 林繾
*張兆輝 飾 曹威爾
*謝天華 飾 戚長榮
*曾向鎮 飾 秦一唯
*林嘉華 飾 韓奎龍
*韋羅莎 飾 阮莎
*張國強 飾 胡堅
*許紹雄 飾 盧維德
*周漢寧 飾 馬山寶
*陳志健 
*黃智雯 飾 舒嵐 
*湯加文 飾 唐嘉
*駱振偉 飾 郭華
*冼康正 飾 梁傑
*夏利奧 飾 達伽馬 
*張達倫 飾 黃逍
*楊潮凱 飾 戚長貴
*伍詠詩 飾 余欣 	
*岑珈其 飾 刀仔 
*徐浩昌 飾 阿雄 
*陳俊安 飾 韓剛
*林敬剛 飾 羅強
*黃嘉樂 飾 馮助理
*邱萬城 飾 何主席
*鄭恕峰 飾 陳叔公
*樓南光 飾 啡叔
*張滿源 飾 張松山
*趙永洪 飾 莊森
*羅頌華 飾 監獄長
*康華 飾 女議員
*何俊軒 飾 黃昭
*張銘耀 飾 古柏聲
*閻汶渲 飾 陳雪
*譚建新 飾 陸仔
*胡炯龍 飾 阿根
*黃媛妮 飾 丁茜
*陳升衛 飾 阿細
*李卓媚 飾 女殺手

## 每集一覽

## 軼事
*呢套劇係ViuTV開臺以嚟第一套安排喺平日20:30時段播映嘅粵語原聲劇集。
*呢套劇係張家輝自2004年無綫電視劇集《天涯俠醫》後相隔21年復出參演嘅香港電視劇作品。
*呢套劇首播之前播嘅節目只係預告節目而唔係製作特輯，入面全部都係劇入面嘅片段，並未包含幕後製作花絮或者劇中人員嘅受訪或導讀。
*呢套劇故仔發生嘅地點係虛構嘅「濠港」（Hokong），原型係1990年代葡屬澳門，不過亦同現實澳門有唔少差異，譬如政府建築招牌用咗中文同英文，而唔係中文同葡文；汽車係左呔而唔係右呔等等。
*呢套劇喺ViuTV播映期間，劇中演員許紹雄病逝，ViuTV喺佢病逝嘅同一日夜晚套劇播映第12集前，播出「永遠懷念半世紀經典許紹雄（1948-2025）」嘅畫面悼念。

## 出面網頁
*優酷：絕命法官
*ViuTV：絕命法官
*ViuTV：絕命法官預告篇
*

## 電視節目變遷
貝爾塔馮蘇特納

**貝爾塔馮蘇特納**（**Bertha von Suttner**，）係一位奧地利-波希米亞裔嘅女貴族，亦都係一位和平主義者同小說家。喺1905年，佢成為繼1903年嘅居里夫人之後，第二位攞到諾貝爾獎嘅女性；同時佢亦係第一位獲頒諾貝爾和平獎嘅女性，同埋第一位奧地利籍同捷克籍嘅諾貝爾獎得主。
費蘭度佩索亞

**費蘭度佩索亞**（**Fernando Pessoa**，）係一位葡萄牙詩人、作家、文學評論家、翻譯家同出版商。佢被譽為20世紀最重要嘅文學人物之一，亦都係葡文文學史上最偉大嘅詩人之一。除此以外，佢亦都用英文同法文嚟寫作同埋翻譯。
報墜巴士

**報墜巴士**，舊時英文報紙現象，用來填吉位，寫到好短甚至得一段仔，英文標題bus Plunge可以填滿一欄闊度，皆因舊時英文報紙會間八欄，窄窄一欄。**墜巴士**新聞，報世界某地交通失事，對本地本國報紙，唔一定特別值得報。呢個現象，喺紐約時報留意到，二十世紀五十到八十年代，特別多呢啲報導，單單一九六八年就有廿篇左右。 好多時形容巴士由橋由山路墜落，扮到好似有世界新聞咁，實質客套新聞，易寫易報。七十年代開始電腦排版，就無咁必要塞呢啲報導，大幅減少，不過通訊社仍然會報。

一般會報有人死，有一組人叫得出名，好似學生、合唱團、足球隊咁。意外離首都幾遠，好多時有山谷之類。

呢啲報導大減原因，除咗電腦之外，無咁多預算，版面大幅減少，省咗海外部門，呢啲都係成因。八十年代又鹹魚翻生過一排，紐約時報呢次報中國。當時中國有齊所有元素，山夠晒多，爛路里數多，巴士時時超載。但一九七八年打後，就無再有中國呢啲新聞。

## 攷
普勞圖斯

**普勞圖斯**（**Plautus**，）係一位早期拉丁文時期嘅古羅馬劇作家。佢寫嘅喜劇係現存最早期而且完整流傳至今嘅拉丁文學作品。
斯托爾滕貝格

**斯托爾滕貝格**（**Jens Stoltenberg**，）係一位挪威政治人，由2025年起擔任財政大臣。佢係挪威工黨成員，之前曾經兩度出任挪威首相，任期分別係2000年至2001年，同埋2005年至2013年。另外，佢亦都喺2014年到2024年期間，擔任過北約秘書長。
布考斯基

**布考斯基**（**Charles Bukowski**，）係一位德裔美國詩人、小說家同短篇小說作家。佢嘅寫作風格深受佢長居城市洛杉磯嘅社會、文化同經濟氛圍影響。布考斯基嘅作品主要係探討美國窮人嘅日常生活、寫作呢回事、酒、同女人嘅關係，以及工作嘅枯燥乏味。
奇蹟

**奇蹟**，又寫做**奇跡**、**奇迹**，或者叫**神蹟**，係指一件冇法子用自然同科學定律去解釋，因而被歸因於某種超自然力量嘅事件。唔同宗教通常會將呢啲被視為奇蹟嘅現象，歸功到某啲超自然存在嘅作為，尤其係神明、聖人或者神職人員。
安妮博林

**安妮博林**（**Anne Boleyn**，）係英格蘭國王亨利八世嘅第二任老婆，喺1533年到1536年期間擔任英格蘭王后。佢嘅婚姻，同埋後尾因為叛國罪而被斬首處決，呢兩件事令佢成為一場政治同宗教巨變中嘅關鍵人物，而呢場巨變亦都標誌住英格蘭宗教改革嘅開端。
保羅海澤

**保羅海澤**（**Paul Heyse**，）係一位德國作家兼翻譯家，寫過小說、詩歌、短篇小說同埋戲劇。佢大量而且風格多樣嘅作品，令佢成為德國文壇舉足輕重嘅人物。佢喺1910年獲頒諾貝爾文學獎。
梁偉泉

**梁偉泉**（，，綽號為**白水**），係香港男藝人同舞者，同埋《全民造星V》嘅參賽者，最後入圍至60強。

## 簡歷
梁偉泉喺香港出世同成長。2023年透過ViuTV節目《全民造星V》，成為44號參賽者，比賽時喺紅組跳舞同唱**Essential Funk**，但入圍至60強止步。

## 演出
### 電視節目（[[ViuTV]]）
*2023年：《全民造星V》參賽者，紅組，44號，60強後出局

## 出面網頁
*
張嘉慧

**張嘉慧**（，，綽號為**嘉嘉**），係香港女藝人同歌手，同埋《全民造星IV》嘅參賽者，最後入圍至96強。

## 簡歷
張嘉慧喺香港出世同成長。2021年又參加過ViuTV節目《全民造星IV》，成為59號參賽者，但入圍至96強後止步。

## 演出
### 電視節目（[[ViuTV]]）
*2021年：《全民造星IV》參賽者，59號

## 出面網頁
*
萊蒙特

**萊蒙特**（**Władysław Reymont**，）係一位波蘭小說家，亦都係1924年諾貝爾文學獎嘅得主。佢最出名嘅作品係攞過獎嘅四部曲小說《農民》。
埃利威賽爾

**埃利威賽爾**（**Elie Wiesel**，）係一位喺羅馬尼亞出世嘅美國作家、教授、政治活動家、諾貝爾和平獎得主，同埋猶太人大屠殺倖存者。佢一生總共寫咗57本書，大部分係用法文同英文寫成。其中最出名嘅係《夜》，呢本書係根據佢喺猶太人大屠殺期間，作為猶太裔囚犯被囚禁喺奧斯威辛同布亨瓦德集中營嘅親身經歷而寫成。
電腦地圖學

**電腦地圖學**係用電腦製作同使用地圖嘅一系列技術。電腦地圖學嘅主要功能係產生地圖，包括準確描繪某笪地方。電腦製圖係地理資訊系統（GIS）嘅主要功能之一。

## 睇埋
*GIS
*地圖學

## 引述
OneUp

**OneUp**，係香港二人男子組合，由選秀節目《全民造星V》中兩名參賽者賀邦（Bronny Holt）同埋方智弘（Oscar Fong）喺2024年組成，賀邦係中英混血兒，方智弘就係中葡芬混血兒，二人本身喺比賽中60強止步，後來方智弘受經理人賞識引薦出道，好快喺方智弘提議下賀邦都簽約為旗下藝人，組成OneUp，
第一首派台歌為《Ten Outta Ten》。

## 獎項

## 參考

## 外部連結
*
**
**
犯罪統計

**犯罪統計**係指有關犯罪嘅定量化結果，會用統計數值嚟代表，有別於單純嘅犯罪新聞或者零星傳聞。犯罪統計可以源自兩大來源：
*學術研究：例如犯罪學同其他社會科學嘅研究，都有機會搵到統計數字講**犯罪率**；
*官方數據：例如警察、法庭同埋監獄等嘅機構都會發佈犯罪相關嘅統計數字。
犯罪學相關領域嘅學者做研究嗰陣，亦時常會引用官方數據做分析。

## 量度方法

要量度犯罪率，有好多唔同方法。除咗官方紀錄之外，研究者有陣時亦會用公眾調查嚟估算冇報案嘅罪案數量。呢啲調查都有佢嘅限制：
*通常唔會產生對地方犯罪預防有用嘅細節數據；
*往往忽視涉及兒童嘅犯罪；
*唔會統計已經被刑事司法系統處理過嘅罪犯。

## 睇埋
*犯罪學
*空間數據
## 引咗
曼谷地鐵

**曼谷地鐵**（）係泰國曼谷嘅一個地鐵系統。曼谷地鐵喺2004年開通，截至2025年總共有4條線，107個站，營運總里程係135.9公里。

截至2025年，曼谷地鐵嘅每日平均客流量有47萬人次。

## 路線
*曼谷地鐵藍線
*曼谷地鐵紫線
*曼谷單軌鐵路黃線
*曼谷單軌鐵路粉紅線

## 參考

## 拎
馬尼拉捷運

**馬尼拉捷運**（）係菲律賓馬尼拉嘅一個地鐵系統，由交通及通訊部營運。馬尼拉捷運喺1999年開通，截至2025年總共有1條線，13個站，營運總里程係16.9公里。

截至2025年，馬尼拉捷運嘅每日平均客流量有15萬人次。

## 路線
*馬尼拉捷運3號線

## 參考

## 拎
河內都市鐵路

**河內都市鐵路**（）係越南河內嘅一個地鐵系統，由河內鐵路獨資責任有限公司營運。河內都市鐵路喺2019年開通，截至2025年總共有2條線，20個站，營運總里程係21.6公里。

截至2025年，河內都市鐵路嘅每日平均客流量有15萬人次。

## 路線
*河內都市鐵路2A號線
*河內都市鐵路3號線

## 參考

## 拎
德里地鐵

**德里地鐵**（）係印度德里同新德里嘅一個地鐵系統，由德里地鐵有限公司營運。德里地鐵喺2002年開通，截至2025年總共有11條線，285個站，營運總里程係391公里。

截至2025年，德里地鐵嘅每日平均客流量有600萬人次。

## 路線
*德里地鐵紅線
*德里地鐵黃線
*德里地鐵藍線
*德里地鐵綠線
*德里地鐵紫線
*德里地鐵粉紅線
*德里地鐵橙線
*德里地鐵洋紅線
*德里地鐵灰線

## 參考

## 拎
清奈地鐵

**清奈地鐵**（）係印度清奈嘅一個地鐵系統，由清奈地鐵公司同德里地鐵公司營運。清奈地鐵喺2015年開通，截至2025年總共有2條線，41個站，營運總里程係54.1公里。

截至2025年，清奈地鐵嘅每日平均客流量有35萬人次。

## 路線
*清奈地鐵綠線
*清奈地鐵藍線

類:淡米爾納德邦
加爾各答地鐵

**加爾各答地鐵**（）係印度加爾各答嘅一個地鐵系統，由加爾各答都市鐵路營運。加爾各答地鐵喺1984年開通，截至2025年總共有5條線，58個站，營運總里程係73.42公里。

截至2025年，加爾各答地鐵嘅每日平均客流量有65萬人次。

## 路線
*加爾各答地鐵藍線
*加爾各答地鐵綠線
*加爾各答地鐵橙線
*加爾各答地鐵紫線
*加爾各答地鐵紅線
*加爾各答地鐵黃線

類:西孟加拉邦
孟買地鐵

**孟買地鐵**（）係印度孟買嘅一個地鐵系統。孟買地鐵喺2014年開通，截至2025年總共有4條線，53個站，營運總里程係59.1公里。

截至2025年，孟買地鐵嘅每日平均客流量有80萬人次。

## 路線
*孟買地鐵1號線
*孟買地鐵2A號線
*孟買地鐵7號線

## 參考

## 拎
德黑蘭地鐵

**德黑蘭地鐵**（）係伊朗德黑蘭嘅一個地鐵系統。德黑蘭地鐵喺1999年開通，截至2025年總共有7條線，160個站，營運總里程係250公里。

截至2025年，德黑蘭地鐵嘅每日平均客流量有200萬人次。

## 路線
*德黑蘭地鐵1號線
*德黑蘭地鐵2號線
*德黑蘭地鐵3號線
*德黑蘭地鐵4號線
*德黑蘭地鐵5號線
*德黑蘭地鐵6號線
*德黑蘭地鐵7號線

## 參考

## 拎
大不里士地鐵

**大不里士地鐵**（）係伊朗大不里士嘅一個地鐵系統。大不里士地鐵喺2015年開通，截至2025年總共有1條線，18個站，營運總里程係17.2公里。

## 路線
*大不里士地鐵1號線

## 參考

## 拎
麥加地鐵

**麥加地鐵**（）係沙特阿拉伯麥加嘅一個地鐵系統。麥加地鐵喺2010年開通，截至2025年總共有1條線，9個站，計劃營運總里程係188公里。

## 路線
*麥加地鐵S線

## 參考

## 拎
利雅得地鐵

**利雅得地鐵**（）係沙特阿拉伯利雅得嘅一個地鐵系統。利雅得地鐵喺2024年開通，截至2025年總共有6條線，85個站，營運總里程係176公里。

截至2025年，利雅得地鐵嘅每日平均客流量有80萬人次。

## 路線
*利雅得地鐵藍線
*利雅得地鐵綠線
*利雅得地鐵橙線
*利雅得地鐵黃線
*利雅得地鐵紅線
*利雅得地鐵紫線

## 參考

## 拎
安卡拉地鐵

**安卡拉地鐵**（）係土耳其安卡拉嘅一個地鐵系統。安卡拉地鐵喺1996年開通，截至2025年總共有4條線，71個站，營運總里程係64.4公里。

截至2025年，安卡拉地鐵嘅每日平均客流量有31萬人次。

## 路線
*安卡拉地鐵M1號線
*安卡拉地鐵M2號線
*安卡拉地鐵M3號線
*安卡拉地鐵M4號線

## 參考

## 拎
杜拜地鐵

**杜拜地鐵**（）係阿拉伯聯合酋長國杜拜嘅一個地鐵系統。杜拜地鐵喺2009年開通，截至2025年總共有2條線，53個站，營運總里程係89.3公里。

截至2025年，杜拜地鐵嘅每日平均客流量有76萬人次。

## 路線
*杜拜地鐵紅線
*杜拜地鐵綠線

## 參考

## 拎
彭少衍

****，香港親中派政治人，廣東揭陽人，香港衍生集團主席，香港賽駒「元朗之星」馬主團體（元朗商會之友團體）經理人。

## 部分公職

* 博愛醫院董事局永遠顧問（另外做過主席/副主席）

## 政治立場
佢係香港親中派成員，曾經參加香港中藥業協會2010年10月進行嘅訪問北京交流團。
## 參考來源

類:香港建制派人士
上海磁浮示範營運線

**上海磁浮示範營運線**（）係上海嘅一條磁浮列車綫，屬於上海地鐵。兩個終點站係龍陽路站同浦東國際機場站，全長29.863公里，營運時速係300km/h，亦都係全世界第一條同唯一一條商業營運嘅高速磁浮列車路綫。
海法地鐵

**海法地鐵**（）係以色列海法嘅一個地鐵系統，由海法地鐵公司營運。海法地鐵喺2017年開通，截至2025年總共有1條線，6個站，營運總里程係1.8公里。

## 路線
*海法地鐵紅線

## 參考

## 拎
洪敬南

**洪敬南**，香港親中派政治人。 擔任香港嘉里集團有限公司董事、嘉里建設有限公司副董事長。

## 學歷

* 西澳大學土木工程學士學位
* 多倫多大學工商管理碩士學位
* 1998年 - 哈佛商學院國際高級管理項目

## 部分公職

* 香港島各界聯合會第七屆榮譽會長
* 福建省港區政協委員聯誼會第二屆顧問

## 政治立場
佢係香港親中派成員。佢曾經擔任香港福建社團聯會「海西紅色之旅」參訪團名譽團長。

2008年，佢當選第十一屆全國政協委員，代表經濟界，分入第三十四組。並擔任經濟委員會專委。

喺2015年中，佢曾經參與聯署支持當時喺831框架之下，高提名門檻嘅特首普選方案。

## 參考來源
捉雙

**捉雙**（；，即係**叉**噉解）係國際象棋上一種常見嘅戰術。施展呢種戰術嗰方（下稱**攻擊方**）用自己一隻棋同時攻擊對方兩隻棋，甚至兩隻以上嘅棋－噉輪到對方行嗰陣，被攻擊方就無法同時保護晒自己所有棋。若果其中一隻受捉雙威脅嘅棋係國王，被攻擊方一定要應付，好多時結果都係被攻擊方走王，佢另外嗰隻被捉雙嘅棋，攻擊方就可以食。

**皇室捉雙**或者**皇族捉雙**係捉雙嘅一個特例，指緊捉雙嗰陣同時威脅對手嘅國王同皇后。

捉雙又有一種變體，就係捉緊雙嗰隻棋同時造成兩個威脅，一方面威脅要食某隻棋，另一方面威脅要將死對手隻國王。

## 策略價值

用唔同棋捉雙嗰時，做法有些少唔同：
*皇后：皇后又可以直行橫行，又可以斜行，所以好容易做到捉雙。例如同時攻擊國王同城堡－國王射程短，無法威脅離遠攻擊佢嘅皇后，而城堡只能夠直行橫行，皇后由斜方攻擊佢就無計可施。
*騎士：騎士係捉雙嘅代表棋，噉係因為佢**日**字形嘅移動法同其餘嘅棋截然不同，於是就好容易出現一種情況，就係佢攻擊到第隻棋，同時俾佢攻擊嗰隻棋無法反擊。

捉雙能夠迫使對手喺有限選擇之間做取捨。喺大多數情況下，捉雙可以直接食咗對方嘅棋，或者至少令對手陷入被動。

要應付捉雙，一個可能做法係郁其中一隻受攻擊嘅棋，用嗰隻棋威脅敵方國王或者第啲有價值嘅敵棋。大不了就雙方都有損失。

## 棋局例子

呢個棋局出自 2004 年。依家輪到黑棋行，以下嘅棋步  
:**33... Nf2+ 34. Kg1 Nd3**
過後，白方即刻投降。噉係因為最尾局面，黑方隻騎士同時捉住白方嘅皇后同城堡。


呢個棋局出自 1998 年，想像黑棋跟住噉行：
:**40... Qh1+**
白方即刻投降認輸。噉係因為白棋下一步唯一行得嘅係 41.Ke2，但噉樣黑方隻騎士就會一跳 41...Nc3+，就出現皇室捉雙－黑騎士同時威脅白國王同白皇后，白棋焗住要走王，黑騎士就可以乘勢食咗對方隻皇后。

## 睇埋
*牽制
*閃擊
*將死格局
*佔優策略

## 註釋

## 引咗
阿爾巴塞特足球會

**阿爾巴塞特足球會**（），係西班牙阿爾巴非提嘅一間職業足球球會，依家踢緊西班牙乙組足球聯賽。

## 榮譽
*西班牙聯賽盃冠軍：1985年

## 參考


## 連出去
*官方網站
陳子遷

****，香港親中派政治人，律師。有時會就香港法律界一啲發展接受傳媒訪問。

## 部分公職

* 2023 - 2025 年度地區青年發展及公民教育委員會(南區)委員
* 南區分區委員會(南區東)副主席
* 南區海灣關愛隊成員
* 仁愛堂總理
* 吉林省政協委員
* 香江聚賢法律專業人才委員會主任

## 政治立場
佢係香港親中派成員，支持並透過關愛隊推廣北京未經諮詢或香港人同意，強行訂立嘅《港版國安法》。面對表達關注採訪國安法破壞新聞自由嘅香港記者協會，佢曾經批評，話記協抹黑國安立法。

2015年，佢曾經有份支持當時北京未經香港人同意作出831決定，大幅度限制特首選舉參選人資格嘅政改方案。

喺2017年，佢曾經簽署反對港獨嘅聯署。

2024年，佢又曾經公開支持23條立法，話23條為香港築牢國安屏障。

## 爭議
佢曾經喺連登被揭發喺香港律師會活動期間同裸男大玩drinking game。

## 外部連結

* Facebook專頁
* YouTube專頁
* Instagram專頁
* Threads專頁

## 參考來源

類:香港建制派人士
陳嘉琦

**陳嘉琦**（，），係中國大陸女歌手，2005年攞到湖南衛視《超級女聲》廣州賽區第5名兼全國25強後出道。2024年佢參加香港無線電視《中年好聲音3》，最終攞到第19名。

## 簡歷
陳嘉琦喺中國廣東省嘅深圳市出世。

2024年透過無線電視節目《中年好聲音3》，並攞到第19名。

## 演出
### 電視節目（[[無線電視]]）
*2024年：《中年好聲音3》參賽者，第19名

## 出面網頁
*
霍震宇

**霍震宇**（1954年3月—），廣東番禺人，香港親中派政治人， 霍英東集團董事。已故商人霍英東嘅三子。

## 部分公職
* 香港寧夏社團聯會第二届名譽會長
* 香港北京社團總會第一屆理事會常務理事/副會長
* 香港華夏工商協會榮譽顧問
* 中華全國青年聯合會原副主席
* 霍英東基金會會員
## 參考來源
胡志明市都市鐵路

**胡志明市都市鐵路**（）係越南胡志明市嘅一個地鐵系統，由1號都市鐵路獨資責任有限公司營運。胡志明市都市鐵路喺2024年開通，截至2025年總共有1條線，14個站，營運總里程係19.7公里。

截至2025年，胡志明市都市鐵路嘅每日平均客流量有20萬人次。

## 路線
*胡志明市都市鐵路1號線

## 參考

## 拎
洪子晴

****，香港親中派政治人，潮汕人。香港金運佳集團、深圳晴天集團董事局主席。

佢六歲嗰陣，就跟住父母移民嚟咗香港。後尾父母離咗婚，佢就放棄咗學業去養家。十八歲嗰陣就開始做地產，到咗2008年就成立咗慈善基金會。

## 部分公職

* 香港華夏工商協會副主席
* 世界華人精英聯合會總會長
* 「全球華人傑青聯盟」名譽主席

## 部分榮譽

* 「回歸25年影響香港『傑出港人」大獎』獲得者

## 參考來源

類:香港建制派人士